Hitzordurik gabeko txertaketa hirukoiztu egin da Nafarroan covid pasaportea ezartzeko eskaeraren aurrean\nCovid pasaportea ezartzeko proposamenaren harira Nafarroako Justizia Auzitegi Nagusiak hartuko duen erabakiaren zain dago Foru Erkidegoa.\nTxertaketa. Argazkia: EFE.\nHitzordurik gabe covid-19aren aurkako txertoa jasotzen dutenen kopurua hirukoiztu egin da Nafarroan zenbait egunetan, Foru Gobernuak covid pasaportea ezartzeko asmoa iragarri zuenetik. Osasun kontseilariak azpimarratu du oso garrantzitsua dela txertoa jartzea, eta azaldu du ZIUetako pazienteen profila txertorik hartu ez dutenena edo txertoa jaso dutenena, baina patologia anitz edo immunitate konprometitua dutenena dela.\nMaria Chiviteren Gobernua Nafarroako Justizia Auzitegi Nagusiak Foru Exekutiboak helarazitako proposamenaren inguruan hartutako erabakiaren zain dago. Santos Indurain Osasun kontseilariak hedabideen aurrean aitortu duenez, covid pasaportea ezartzeko aukeraren iragarpen hutsak zenbait ondorio ekarri ditu jada, eta "txertoa jartzeko aukera pentsatu ere egin ez zuten pertsonei" txertatzera eraman ditu.\nIldo horretan, Foru Gobernuak txertaketaren aldeko apustua egiten duela berretsi du, koronabirusaren aurrean "daukagun tresnarik onena" eta "larritasuna, ospitaleratzeak eta zainketa intentsiboetako unitateetan ospitaleratzeak murrizteko eraginkorrena" baita.\nNafarroan, guztira, 529.470 pertsonak dute jarraibide osoa jarrita, asteazken honetan 3.809 txerto gehiago eman ondoren.\nEguneko datuei dagokienez, Nafarroak 339 covid-19 kasu berri erregistratu ditu asteazken honetan, aurreko jardunaldian 319 izan ziren bitartean, 3.598 proba egin ondoren, hau da, % 9,4ko positibotasun tasa, Foru Gobernuak emandako datuen arabera.\nAzken 24 orduetan heriotza bat izan da eta hamaika ospitaleratze berri izan dira, horietako bat ere ez ZIUetan. Horrela, 77 pertsona daude ospitaleratuta, horietatik 12 zainketa intentsiboetako unitatean.


Iraganeko euskal mitoak egungo ikuspegitik | Kultura | KAZETA\nEuskal mitologia berrinterpretatu dute Atharratzeko Herauskorritxe zentroan. © Isabelle MIQUELESTORENA\nZuberoako xoko batetik Euskal Herriko sinesmen zaharren irudikapena berrinterpretatu dute. Herauskorritxe zentroan mitologiaren ikuspegi berria proposatzen dute. Atetik sartzearekin bat mezua argi eta garbi agertzen da, “mitologia” hitzak burura ekartzen dituen irudiekin ez dugula topo egingo azaltzeko: "Eüskal mitologiari bürüzko marrazki ala irüdikapenak 20. mentean baizik ez dira agertü, ahomihiz helarazirik izan dira betidanik, eta ondorioz gela hontan haien itxüratzeko libertate osoa hartü da".\nAskatasun hori oinarri, pertsonaia ezberdinak era ezohiko batean agertzen dira bideoetan, eskultura txikietan, marrazkietan eta soinuaren bitartez. "Sentsazioetan oinarrituta, gure saltsa egin dugu", azaldu du Pette Etxebarria proiektua osatu duen taldeko kideak: "Ez da zentro dibulgatiboa, interpelatu nahi izan dugu, mitoek duten interesa piztu nahi izan dugu".\nZentroari izena ematen dion Herauskorritxe harriaren kopia ere atzematen ahal da bertan. “Atharratzeko harria” bezala ezagutua dena Maidalenako kaperan atzematen ahal da, eta III. mendean egin zuen Caius Valerius Valerianus erromatarrak “Herauscorritse” jainkoaren omenez.\nHarria "laidotze edo opa egite aldare bat da", eta horren inguruan jan eta edateko bilkurak izaten ziren, "saihetsetan zizelaturik ageri diren ontziak eta azpil zabalak pentsarazten duten bezala". Euskal jainkoaren sinismena ospatzeko baliatzen ziren ekitaldien zentzua eguneratu eta harria egungo maneretan biziarazi dute. "Ikuspegia aldatu dugu sentsazioei lotuta, horretan originaltasuna bada, begiratu eta sentitu", nabarmendu du Etxebarriak.\nEgiazko harriaren inguruan bezala mitoak bizitzaren parte bilakatzen dira Atharratzeko zentroan baliabide ezberdinak erabiliz. Baliatutako tresnetako bat marrazkiak dira, gaurkotasunetik egindakoak, baina garai batetik ekarritako zentzua berenganatuz: "Marrazki horiek dira segurean ere, sineste zaharrak eta aztikeriak botitzen dituen jakintza batez baratu diren azken herexak. Siniste horiei esker, balinba, oso gogorrak ziren bizimoldeak aisago egariten zituzten". Soinuak izan dira mitologiara hurbiltzeko beste era bat, adineko zuberotarrek mitologiari buruz duten jakitatea eta irudipena partekatu dute, eta, hala, zentroan azalpenok entzuteko eserlekuak ezarri dituzte.\nBideoak era badira zentroko protagonista; bost dira orotara, estetika eta luzera ezberdinekoak. Animazioak, oihalen gaineko efektuak, kanpo zen barne eszenifikazioak jasotzen dituzte. Laminak, basajaun edo jentilak ikus daitezke bideoetan: "Abiapuntua ez zen errepresentatzea usu ikusten dugunetik, askotan bideo horietan sinpleki erakusten dugu. Esaterako, basajaun egiteko oihanak guri eragiten dizkigun sentsazioetatik abiatu gara". Bideoan hostoz eta larruz jantzitako gizon argal bat ikus dezakegu hostoz egindako zego batekin errekan ura hartzen.\nSortzaileek emandako tresnekin batera, norberak ere ingurunearekin bat eginik sentsazioei atea irekitzeko bidea eman dute; sei metroko zulo baten gainean sare bat ezarri dute eta bisitariak hortik ibiltzeko aukera badu. "Gainean jartzen ahal zara eta marraztu edota etzan", azaldu du Etxebarriak.\nGizartearekin bat eginez\nProiektuaren hastapenetik da bertako partaide Claude Labat historialari eta mitologian aditua, eta Herauskorritxe gauzatu duten gazteak lagundu ditu bidean. Lau zuberotar, osagarriak diren lan eremu ezberdinetatik heldutakoak, izan dira proiektuaren sortzaileak: Joana Etxeberri jostuna, Dido Etxeberri diseinuan aditua eta arte plastikoak lantzen dituzten Maritxu Etxeto eta Pette Etxebarria. Denen artean Kakots elkartea sortu dute.\nXiberoa Herri Elkargoak mitologiari buruzko zentro bat egiteko proiektu deialdia egin zuen, eta lau gazteek eskuratu zuten. Berehala erabaki zuten "beste manera batez espresatzeko libertatea" hartuko zutela. Mitologia egungo arranguren erakusle izan behar dela uste du Labatek ere, eta bere irudikapena horren arabera moldatzearen defendatzaile sutsua da. Gazteen ikusmoldea ezagutzean berehala bat egin zuen proiektuarekin: "Hemen ez ditugu imajinak kontsumitzen, baina gure baitan, sakonean, den zerbaiti buruz mintzatzen".\nIkusmolde hori izan da proiektuaren abiapuntua: "Mitoak sortzen du jendartea eta humanitatea kontatzen digu. Mitoa pertzepzio, sentsazio ala emozio batetik agertzen ahal zaigu". Hitzok oinarri hartuta Etxeberriak borobildu du ideia: "Gure xedea mitologia egunerokoan, bizitzan eranstea izan da".\nMitologoak Herauskorritxeko lana "gizartearen zerbitzura" dagoela adierazi du. Zentzu horretan, turistentzat bezala bertako jendearentzat ere zer ikasi ekartzen duela gaineratu du: "Euskal kultura zientifikoki ere aztertzen da, eta hor ikusten da kondairek gizarte zaharren beldurrak erakusten dituztela. Mitoak ulertu eta berrikusteak gaur egungo gizartea laguntzen ahal du".\nLabatek lau gazteen eskuetan egitasmoak berehala hartu duen "ikuspegi artistikoa" nabarmendu du. Zentzu horretan, bisitariak "beren oinarrietan desegonkortu" nahi izan dituztela azpimarratu du: "Horrela jendeak mitologia sakonki sentitzen ahal du". Helarazten duen mezuaz gain baliatutako estetika bera ere aipatu nahi izan du: "Artistikoki gaur egungo ikuspegi oso polita eskaintzen du". Gaia jorratzeko erak harritu du historialaria: "Arras kontent naiz, nik emandako datuekin harago joan dira".\nInterpretazioak interpretazio, mitologia zentzu hertsian topatzeko asmoz zentrora hurbiltzen direnentzat testu argigarri bat ere prestatu dute. Herauskorritxeko interpretazio zentroak egindako ekarpenak bestela “ulertezinak” direla sentitzen dutenentzat lagungarri izatea ere badu helburu testuak. Horrenbestez, bisitariak berak izango du bisitari zer zentzu eman erabakitzeko aukera.\nEuskal mitologian aditu ez izanagatik ezagunak zaizkigun hainbat pertsonaiaren gainean ematen den ikuspegiak harritu egingo du bisitaria, egungo gizartearen errealitate eta beharretara ekarritako mezuak ematen baitira zentroan. Esaterako, basajaunaren bitartez bestelako ideiak helarazten dituzte: "‘Basa’ izateak ez du erran nahi ‘abre’ edo ‘bahest’ izatea". Bide horretatik harago eramaten ahal da gogoeta: "Oihanean edo basoan bizitzen entelegatzen du gizakiak izadiaren parte bat bera dela eta izakiak oro elkarri atxikirik direla. Basajaunak, hots basoetan bizi den pertsonaiak, lotsarazten gaitu, zuhurki bizitzera deitzen gaituelakoz".\nJentilak ere agertzen dira Atharratzeko turismo bulegoko selauruan. Haien irudikatzeko bideo batean gaztetxo batzuk agertzen dira zuriz jantzita, eta ikasgai bat badute helarazteko: "Mitologia kontakizunak dio Ürre Aroala arrajiterik ezin dela agi eta honartü behar dügüla izadiaren legeak gizonen legeen gainetik direla".\nLaminengana hurbildurik munduko beste mitologiak abiapuntu harturik diren beraiekiko aurreiritziak baztertu nahi izan dituzte: "Lamiñak ez dira debrütto txostakari elibat, haboroziz-eta jente txarroil eta ergelak, edo beharri xorrotxak dütüen elfe üdüriak…". Zer ez diren argitu eta zer diren argi azaldu dute: "Hoinak ahateen gisan, palmatürik dütüen eta ttipixka diren emazte edo gizon elibat". Ondoren, Herauxkorritxe berezi egiten duen mitoen interpretazioari uzten diote bidea: "Jentetarzün habororen bila dauden gizakien seinale da. Lamiñek badue jente kenteari hanitx erakastekorik". Azalpen guztiak bideoan ikusten dena ulertu nahi dutenentzat dira, eta bestela sentitu!


author_facet:"Euskadi. Hezkuntza, Unibertsitate eta Ikerketa Saila" topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" topic_facet:"Lanbide Heziketa"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Proposatutako gaia: Lanbide Heziketa\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Hitzarmena sinatuta aurrera doa zazpiko futbol zelaiaren eraikitze prozesua - Aretxabaleta - Goiena.eus\nHitzarmena sinatuta aurrera doa zazpiko futbol zelaiaren eraikitze prozesua\nMirari Altube 2018-11-30 11:15\nHitzarmena sinatu dute Aretxabaletako Udalak eta UDAk zazpiko futbol zelai berria egiteko. Joan den asteko ohiko osoko bilkuran onartu zuten hitzarmen hori eta atzo elkartu ziren bi aldeetako ordezkariak sinadurekin berresteko.\nFutbol zelai berri hori egiteko asmoa orain dela urte pare bat agertu zuten bai Udalak, bai UDAk. Eta dagoeneko eman dituzte hori lortzeko lehen pausoak. Zelai horren aurrekontua 451.206 euro da, eta Udalak 400.000 euro hartuko ditu beregain. Gainerakoa UDAk ordainduko du hitzarmenean jasotako lez. Erabilerari dagokion puntua ere jaso dute.\nIbarra kiroldegi aurreko berdegunean egingo dute futbolerako zelai berriak belar artifiziala izango du, bi ate mugiezin, markagailua, jokalarien aulkiak eta ikusleendako eserlekuak ere bai. Bi metroko hesiarekin inguratuta egongo da eta sei metro arteko sarea jarriko diote ateen atzealdean baloiek ez egiteko ihes.\nUDArendako oso garrantzitsua\nAretxabaleta kirol elkarteko presidente Agurtzane Elkorok UDArendako hitzarmenak duen garrantzia nabarmendu du; batetik, gaur egun Ibarra futbol zelaian duten betekada arinduko duelako eta bestetik San Juan de Dios ospitalarekin abian duten proiektuaren garapenean lagunduko duelako.\nUrtarrilerako lanak esleituta izan gurako lituzkete, eta gero, lau hilabete beharko dituzte lanok egiteko. Hala, udarako bukatu eta datorren denboraldirako gertu izango delakoan daude bi aldeak.\nMirari Altube 2018 aza 16 Aretxabaleta\nIbarra kiroldegi aurreko berdegunean egingo duten futbol zelaiaren proiektua dagoeneko gertu dago. Lanak esleituko dituzte orain, eta, urte berriar...


Udako jaialdia egingo dute larunbatean Intxaurrondoko Letaman gaztetxean - Irutxuloko Hitza : Irutxuloko Hitza\nUdako jaialdia egingo dute larunbatean Intxaurrondoko Letaman gaztetxean\nIntxaurrondoko Letaman gaztetxea. (Argazkia: Beñat Parra)\nMalda asanbladak antolatuta, udako jaialdia egingo dute larunbatean Intxaurrondoko Letaman gaztetxean. Egun osoko egitaraua antolatu dute “formakuntza, eztabaida, aisialdia eta parte-hartzaileen arteko sozializazioa indartzeko”.\nBazkaria egingo dute 14:00etan, eta 17:00etan hitzaldiak eta diseinu erakusketa antolatu dituzte. Hitzaldi batean errepresioaren funtzioak eta horiei nola egin aurre azalduko dute, eta besteak, osasun mentala gizarte kapitalistan izango du hizpide. 20:00etan mojito dastaketaren txanda izango da, eta azkenik, 23:00etan, Dj malda eta mikrofono irekia izango dira giroa girotzen.


Euskalerria Irratia: Aukera On | Exprai - Marrazkilaria · Dibujante · Illustrator\nIruñerriko irrati euskaldunak Aukera On goiburuarekin kanpaina antolatu du. Helburua, irailean hurrengo denboraldia hasten delarik, irratiak egitura, lan egiteko molde, produktu berriak edukitzea. Hori guztia emititzeko baimenarekin egitea. Eta horiek guztiak bideragarri egiteko bazkide gehiago lortzea.\nEuskalerria Irratiak 800 bazkide ditu. Irratian musu truk aritzen diren 200 kolaboratzaile. Gizartean ederki erroturiko proiektua da, eta sustengu horiek guztiak eta gehiago dantzan jarri nahi ditu kanpainaren bitartez, orain hasi eta Sanferminak arte.\nKanpaina honen nondik norako guztiak Euskalerria Irratiaren webgunean dituzue.


EAJren ustez «Astigarragan hondakinak biltzeko sistema aldatzeko mehatxua egin du EH Bilduk» - Astigarraga - Kronika.eus\nEAJren ustez «Astigarragan hondakinak biltzeko sistema aldatzeko mehatxua egin du EH Bilduk»\nIndustrialdeetako hiri-hondakinen bilketa aztertuko du Udalak.\nEAJ-PNVk dio EH Bilduren asmoa «poligonoetan atez ateko bilketa egitea dela eta zerbitzua Garbitaniari esleitzea, atez atekoaren enpresaren ardura zuen enpresari, alegia».\nAstigarragako EAJ-PNVren ustez, «ez da beharrezkoa eta zentzuzkoa EH Bilduren udal gobernuak industrialdeetako hondakinen bilketari buruz egingo duen ikerketa». Alderdi jeltzaleak prentsa ohar bidez adierazi du «azterketa horren benetako helburua industrialdeetan atez atera itzultzea da eta zerbitzua Garbitaniari esleitzea».\nEAJ-PNVk dio: «Garbitania da 2013 eta 2016 artean Astigarragan atez ateko bilketa egin zuen enpresa publikoa, EH Bilduren inposaketagatik. EAJk sistema aldatu eta edukiontziak ezarri zituen, herritarrek kontsultan erabaki zuten bezala. EH Bilduk galdeketa errespetatuko zuela esan arren, hau da herritarren erabakiaren aurkako lehen urratsa».\nEAJren esanetan, «EH Bilduk Astigarragan atez atekoa inposatu zuen, eta Garbitania ere bai. 121.000 euro erosi zituen akziotan, atez ateko gutizia egia bihurtzeko; bilketa ia 300.000 euro garestiagoa da urtero, San Markoseko Mankomunitatearen bitartez edukiontzien bidez baino. Lau urtetan, EH Bilduk 1.280.000 euro xahutu zituen».\nHondakinen sistema aldatzeaz gain, Garbitaniatik ateratzeko tramiteak hasi zituen EAJren gobernuak. «Astigarragako Udalak EH Bilduk enpresan inbertitutako 121.000 euroak berreskuratu behar zituen, baina gobernu abertzale berriak enpresaren irteera geldiarazi du. Garbitanian jarraitzeko arrazoi bakarra atez atekora itzultzea da. EH Bildu poligonoetatik hasiko da», adierazi du talde jeltzaleak.\n«Herritarrak engainatzea da»\n«Gobernu talde abertzalea industrialdeetan bilketa zerbitzuak hobetzeko azterketa bat saltzen ari da, eta benetan egingo duena da sistema aldatu, Garbitania elikatzen jarraitzeko, azterketaren emaitzak alde batera utzita. Garbitaniak EH Bilduren txosna izaten jarraitzen du, eta EH Bildu, berriz ere, herritarrak engainatzen ari da», adierazi du EAJk.


LIFX Beam argiztapen sistema adimentsu berri ikusgarria da Gadgeten berriak\nActualidad Gadget-en IoTaren aldeko apustu sendoa egiten jarraitzen dugu eta etxebizitza adimenduna, zure bizitza gero eta errazagoa izan dadin eta benetan garrantzitsua den denbora aprobetxatu ahal izateko. Berriro ere Lifx produktuak argiztapen adimenduneko marka garrantzitsu bat dugu, Alexa, Google Assistant eta noski Apple-rekin HomeKit-ekin bateragarritasun handiena eskaintzen duena. Aurreko analisia uzten dizuegu. esteka honetan begirada bat eman ahal izateko.\nAnalisi hau egiteko LIFX Beam, argiztapen-barra adimenduneko sistema berria, RGB LEDak eta bateragarritasun handikoak. Egon gurekin eta ezagutu gure analisi taulatik igaro diren argiztapen sistema harrigarrienetako bat izan daitekeenaren ahalmen guztiak.\nOso produktu nitxo baten aurrean gaude, baina hori zure etxea animatu eta batez ere pertsonaliza dezake imajina ezingo zenituzkeen mugetara, Ikusi den baina oso urruna dirudien produktua da, YouTubers-erako edo eduki sortzaileentzat diseinatutakoa, baina errealitatea da zure etxean primeran konbinatu dezakezuela ukitu pertsonala emateko sistemak izateak eskaintzen dizkizun aukerei esker. magnetizatua eta konfigurazio ahalmen askorekin. Eredu honekin zuzenean lor dezakezu bere web 149,99-tik hasita, sei barra eta izkin bat dituen hasierako kiterako.\n1 Diseinua eta materialak: Lifx-ek goi mailako eskaintza eskaintzen jarraitzen du\n2 Ezaugarri teknikoak eta bateragarritasuna\n3 Pertsonalizazioa eta instalazioa\nDiseinua eta materialak: Lifx-ek goi mailako eskaintza eskaintzen jarraitzen du\nLifx-i buruz zerbait argi badugu, zuzenean Philips eta bere Hue gamaren aurrean kokatzen da, dagoeneko hemen aztertu ditugun beste marka tradizionalen bateragarritasun eta ontziratze mailaren gainetik dagoelarik. Diseinu soila duen kutxa aurkitzen dugu beti bezala, baina irekitze erraza eta argiztapen-barra guztien egoera ezin hobea bermatzen duen estaldura dituena. Kalitate goreneko materialak ditugu bai sei barren konposizioan eta baita izkinan ere. Korrontea konektatzeko adina luzera duen kablea du, egokitzaileari 0,5 metro eta gero 2 metro baititugu kontrol kontrolarekin Beam unitatera zuzenean. Kable horiek guztiak zuriak dira, kalitate onekoak eta gure beharretarako eta altzarietarako egokitzeko errazak, zalantzarik gabe.\nGuztira luzera: 6 x 30 cm\nSarearen kablearen luzera: 2,5 metro\nSistema guztiekin bateragarria den korronte egokitzailea (egokitzaile egokiak daude)\nBere aldetik, barratxoak ditugu, noranzko bakarreko mutur magnetizatuak dituztenak, guztira 11,8 x 1,37 x 0,78 hazbeteko neurriak dituztenak, 95 gramoko pisua bereizita. Guztiek batera 1,80 metroko luzera eskaintzen dute, eta horri txokoa gehituko diogu forma jakin bat eman nahi badiogu. Noski, zer aukera izango ditugu. Azpimarratu behar dugu 3M zinta duela atzealdean, nahi dugun tokira atxiki ahal izateko. Zer esanik ez material eta diseinu mailan, non minimalismoari eta Lifx kolore zuriari esker berriro ere kalitate sentsazio nahastezina ematen baita.\nEzaugarri teknikoak eta bateragarritasuna\nKonektibitatearekin hasten gara, nabarmenduz produktu horien gehiengo zabalak bezala 2,4 GHz WiFi konexioa dugula (5 GHz-rekin bateragarria ez dena) eta Hogeita hamar zentimetroko barra horietako bakoitzak kontrolatutako dozena bat eremu ditu, beraz, mugitzen diren irudiak kudeatu eta konfiguratu ditzakegu, adibidez sentimendu guztiz ikusgarria ematen dutenak, ingurune erosoak sortuz. Kontsumo mailan, guztira, 27 W ditugu sei habeek potentzia maximoa dutenean, distira guztiz erregulagarria denez, oso bereizketa altua eskaintzen baitute gutxieneko distira% 1 eta gehienez% 100, eta horregatik logela eta bulegoetarako aproposa da. Argiztapen-ahalmena beti da garrantzitsua Lifx-entzat, kasu honetan 1.200 lumen ditugu ez gehiago ez gutxiago.\n10 argiztapen zona 30 zentimetro bakoitzeko\nPixkanaka distira kontrolatzea\n22 urteko argiztapenaren iraupena\nBeti bezala, Lifx aplikazioak protagonismoa hartzen du, ia Plug & Play, "+" gainean klik egin behar baitugu gailu berria gehitzeko eta automatikoki hautemango du lehen momentutik erabiltzeko. Lifx aplikazioa erabili ondoren koloreak, distira, inguruneak eta baita ordutegiak guztiz kudeatu ahal izango ditugu, zalantzarik gabe, hau da bere indarguneetako bat, Lifx aplikazioa merkatuko osagarrienetarikoa baita, bateragarritasuna baita zure produktuak. Aplikazio honen bidez ari gara hizketan LIFX Beam honek dituen ahots laguntzaileak aktibatu ahal izango ditugu: Google Home, Apple HomeKit eta Amazon Alexa, zalantzarik gabe argiztapen guztiz adimenduna.\nPertsonalizazioa eta instalazioa\nDaukagu hasierako sei barra eta izkinako kit bat, osagarrien bidez nahi adina aldiz zabal daitekeen kit bat, magnetizatuta daudenez, ez dago arazorik instalazioa zabaldu edo imajina ezinezko mugetara murrizteko, mutur batek sarrerako imana eta besteak irteerako imana daukanez, ezinezkoa da akatsik egitea instalatzerakoan, modu berean atzeko aldean duzun zinta itsaskorrak sinpletasuna bermatzen du guk nahi dugun lekuan uzterakoan.\nGehigarriez ari garela, Txoko bakoitzak 9,99 $ balio du eta gehitu Beam bakoitzak 29,99 $, bonbilla adimendun bakoitzaren antzeko prezioak. Printzipioz, sartutako sistemak nahi dugun norabidean egokitu dezakegun «L» formako figura muntatzeko aukera ematen digu.\nBeti produktuaren okerrenarekin hasiko garenez, kasu honetan zailtasunak izaten ditut produktu ikusgarri hau lehiaketarekin alderatuz puntu negatiboak kontuan hartuta, egia esan. Agian, batzuk jartzeko, baina prezioa doitu egin daiteke (149 €) eta oraindik ez dago eskuragarri Amazon Espainian.\nProduktu honek alde asko ditu bere alde, hasteko argiztapen guneak agortu arte pertsonalizatuta egotea, nahi baditugu mugitzen diren irudiak ere sortuz. Bestalde, Lifx aplikazio ia perfektua da horren erruduna, neurri handi batean. Bestalde instalazio erraza eta magnetizatuta egotea ia esklusiboa da.\nLIFX Beam argiztapen sistema adimentsu berria da\nZalantzarik gabe, topatu dudan argiztapen adimenduneko kalitate goreneko produktuetako bat da, ia sistema guztietarako bateragarritasuna duena. Lifx-eko beste produktu batzuk ere lor ditzakezu zuzenean Amazon-erako esteka honetan beraz, gure analisia gustukoa izatea espero dugu eta iruzkinen koadroan utz diezagukezun edozein zalantza.\nArtikuluaren bide osoa: Gadgeten berriak » General » LIFX Beam argiztapen sistema adimendun berri ikusgarria da [Analisia]\nKoogeek: zure etxeko produktu onenen deskontuak Amazonen\nAOC-k AGONen hirugarren belaunaldiko joko-monitore kurbatuak aurkeztu ditu


Porsche Taycan, horixe da konpainiaren% 100 auto elektrikoaren lehen izena | Gadgeten berriak\nEntzun behar zenuen Porsche misioa e. Actualidad Gadget-en asko idatzi genuen eredu honi buruz. Beno, jada badugu bere izen komertziala eta Alemaniako konpainiak erabaki du lehen 100% elektrikoa duen auto komertziala izena aldatuko dela Porsche Thai. Itzulpenaren arabera, izen horrek "Zaldi gazte eta kementsua" aipa lezake.\nPorsche Taycan-en ekoizpena 2019an datorren urtean hasiko da. Eta Stuttgart-eko konpainiaren lehenengo auto elektrikoa eta komertziala izango da. Modeloa lau ateko sedan bat da, lau eserlekurako nahikoa leku duena. Era berean, markak ez du nahi eredu honek enpresaren nortasuna galtzea eta enpresaren ildoa argi dago markatuta.\nBestalde, gogoratzen dugu Porsche Taycan hau mugimenduan egongo dela etengabeko funtzionamenduko bi motor sinkronori esker (PSM) eta ibilgailuarekin hornituko dutela 600 CV baino gehiagoko potentzia (440 kW) eta 0-100 km / h azeleratu dezake 3,5 segundotan. Bitartean 200 km / h-ra iristen da 12 segundo baino gutxiagotan. Porsche Taycan hau espero den autonomiari dagokionez 300 kilometro baino handiagoa karga bakarrean (480 kilometro inguru).\nBitartean, Porsche-ren prentsa oharrean, proiektu guzti hauen inbertsioak eztabaidatzen dira. Eta gauza bat argi dago: Porsche Taycan konpainiaren barruan ibilgailu familia berri bateko lehena izango da: "Porsche-k 6.000 milioi euro baino gehiago inbertituko ditu 2022rako elektromugikortasunean. Konpainiak hasiera batean aurreikusitako inbertsioa bikoiztuko du. . 3.000 milioi euro gehigarrietatik, batzuk 500 milioi euro Taycan aldaerak eta deribatuak garatzeko bideratuko dira; mila milioi bat euro inguru dagoen produktu sorta elektrifikatzeko eta hibridatzeko, ehunka milioi ekoizpen zentroak handitzeko eta 700 milioi euro inguru teknologia berrietarako, kargatzeko azpiegituretara eta mugikortasun adimendunera. Azkenean, eredu berri honen eraikuntzari esker, Porsche-k ia 1.200 lanpostu berri sortuko ditu.\nArtikuluaren bide osoa: Gadgeten berriak » General » Berri » Porsche Taycan, horixe da konpainiaren% 100 auto elektrikoaren lehen izena


Dietica capsules Review | Put Your Body in Shape! Ikus Prezioa eta iritziak\ndietetikoa pisua azkar galtzeko pilula naturalak dira. Hego Amerikan prezio baliokidearekin eskuragarri daude. Txileko prezioak ez du Kolonbian baino handiagoa 2021, banaketa politika bereziari esker, fabrikatzaileak mantentzen du. Argaltzeko konponbidearen jatorrizko konposizioak gosea desiratzeko modu proaktiboa kentzeko eta metabolismoa areagotzeko balio du.\nDieticak keto dietaren printzipioekin batera funtzionatzen du, gorputzari zetosia lortzen lagunduz. Ez du bigarren mailako efektu negatiborik eta kontraindikaziorik, erregimenarekin lotuta. Pilulak gizonezkoentzako zein emakumezkoentzako egokiak dira. Haien formula bitamina eta mineral konplexu batek osatzen du. Osagai nagusiak B bitamina dira, potasioa, magnesioa, azido aminobutirrikoa, eta L-glutamatoa. Energia ematen dute eta gorputza mantentzen dute, modu ezin hobean lortzen baita. Dieticak Kalitate Ziurtagiria du eta arrakastaz gainditu ditu saiakuntza klinikoak.\nNon erosi Dietica prezio onean linean Txilen 2021? Mercado Libre eta Amazon-en argaltzeko produktuekin fidatu behar al naiz?? Edo iruzurrak dira? Tableten webgune ofizialak promozioaren kostu deskontuak eskaintzen ditu? Zenbat pilula hartu egunero forma ezin hobean itzultzeko?\nLortu informazio gehiago Dieticaren berrikuspen honetan!\nKeto dieta - Elikadura orekatuari buruzko ikuspegi berria!\nKeto-dieta pisua galtzeko behin betiko eta gorputzeko prozesu metabolikoen hobekuntza orokorrerako metodo iraultzailea da. Ideia da horrek ez lukeela zure osasuna arriskuan jarri nahi yo-yo eragina izan dezaketen erregimen zorrotzekin. Horren ordez, zure organismoa entrenatzen duzu, zehazki – dastamen papilak, energia lortzeko mantenugai mota jakin batean oinarritzea. Funtsean, dieta ketogenikoa gantz gutxiko dieta da, gantz asko eta proteina kopuru moderatua duena. Dieta honek gorputza gantzak erretzeko estimulatzen du, ez karbohidratoak. Karbohidratoen kontsumoa izugarri murrizten dugunean eta gantzekin ordezkatzen ditugunean, zetosi izeneko egoera metabolikoan kokatzen gara. Horrela, gorputzak koipeak eraginkortasunez energia bihurtzen ditu. Horrela, gibelean zetonak sortzen dituzte, garuna energiaz hornitzen dutenak. Gainera, intsulina mailak, hau da, gorputzeko hormona garrantzitsuenetako bat, normalizatuta daude.\nKontuan izan behar dituzun keto dietari buruzko oinarrizko datuak:\nIdeia nagusia gantz asko duten jakiak kontsumitzea da, mantendu karbohidratoak gutxienez, eta proteina neurriz.\nHelburua gorputzak zetosi egoerara iristea da – gantzak zeluletatik ateratzen dira, gantz azido libre bihurtuta, eta gero – zetonetan.\nPisua modu eraginkorrean gal dezakezu, odoleko azukre eta intsulina mailak normaltasunez mantenduz.\n1 Zer da Dietica – Zertarako balio du? Oharrak & Iritziak 2021!\n1.1 Saiakuntza klinikoen emaitzak\n2 Nola hartu Dietica Tabletak? Bigarren mailako efektuak & dosi!\n2.1 Pilulak nola hartu argibideak:\n3 Osagaiak eta osaera zetosia bultzatzeko!\n3.1 Argaltzeko tableta hauekin lor ditzakezun emaitza nagusiak hauek dira:\n3.2 Dietica pilulen konposizioaren osagai nagusiak hauek dira:\n4 Dietica Price – Non erosi? Merkatu librea? Amazon? Web?\nZer da Dietica – Zertarako balio du? Oharrak & Iritziak 2021!\nDietica argaltzeko pilula naturalak dira, pilulen moduan aurkezten da. Txileko bezeroek metabolismo bizkorra indartzeko eta pisua azkar galtzeko balio dutela diote. Fabrikatzaileak horrela diseinatu zuen produktua, dagokionez lan egin zetoen dietak bezala, bigarren mailako efektu negatiborik eta kontraindikaziorik gabe. Testigantza eta iritzi profesionalak, nutrizio intuitiboan adituek emana, Dr. bezala. Alba Orza, onartzea gorputz-eskultura produktua. Hartzea askoz ere seguruagoa dela dio, dieta zorrotza mantentzea baino.\nSaiakuntza klinikoen emaitzak\nSaiakuntza klinikoen emaitzek hori erakusten dute bat du 95% eraginkortasuna eta bikain funtzionatzen du bi generoak argaltzen laguntzeko. Bezeroei tabletak gustatzen zaizkie eta hori esaten dute Dietica pilulek gehiegizko pisua eta gantz-ehuna azkar erretzeko balio dute. Txilen eta Hego Amerika osoan milioika pertsonak lortu dute hondartzako gorputz perfektua zizelkatzea, produktuari esker.\nMilioika gizon eta emakumek galdu zuten osasuna mehatxatzen zuen gehiegizko pisua 2021. Dietica pilulen laguntzarekin lortu zuten hori. Pilulek gantz-ehunak azkar erretzeko balio dute, fitness foroetako iruzkin eta iritzien arabera. Hona hemen produktuaren alde nagusiak!\nGorputza ketosiaren egoera bizkorrean jartzen duen konposizio natural guztiak, bigarren mailako efektuik gabe;\nGehiegizko pisua azkar erretzea & Energia handitu egun osoan;\nImmunitate Onaren Defentsarako Mailak onartzen ditu & Organismoa garbitzen du;\nBezeroen iruzkinetan kontraindikazioei buruzko kexarik ez & Foroen inguruko iritziak;\nBidalketa azkarra COD ordainketekin & Prezio on bat fabrikatzailearen webgune ofizialean;\nNola hartu Dietica Tabletak? Bigarren mailako efektuak & dosi!\nKalitatea da batez ere izendatutako fabrikatzailearentzat. Dieticak arrakastaz gainditu ditu jasan zituen entsegu kliniko guztiak. Mundu osoko nutrizionista profesionalak, Dr. bezala. Alba Orza, gomendatu. Argaltzeko pilulak keto dietaren eta elikadura intuitiboaren printzipio nagusietan oinarritzen dira, gorputzak gehiegizko gantz ehunak azkar erretzeko.. Dietica pilulak lortu hori efektu negatiborik eta kontraindikaziorik eragin gabe, zetosiari lotua. Hondartzako gorputz perfektua zizelkatzeko segurtasunez hartu dezakezu liburuxkan erabiltzeko argibideak jarraituz. Erabiltzailearen eskuliburua oso zehatza da eta dosi zehatza agertzen da.\nPilulak nola hartu argibideak:\nHartu 1 tableta goizean 30 gosaldu baino minutu batzuk lehenago.\nEdan likido asko egunean zehar & betetzea menu zetoarekin.\nErrepikatu prozesua egunero egutegiko hilabete osoan hondartzarako sasoian egoteko!\nOsagaiak eta osaera zetosia bultzatzeko!\nDieticaren konposizio organikoa nutrizionista profesionalek onartzen dute, Dr. bezala. Alba Orza. Da guztiz segurua, formula landare naturalarekin aberasten baita, belar, eta fruta laburpenak. Haiek gorputzaren funtzionamendu normala onartzen, energia nahikoa emanez eta bertan dauden sistema guztiak desintoxikatuz. Dietica transgenikorik gabe dago eta albo-ondoriorik gabeko gizonek eta emakumeek askatasunez kontsumitu dezakete.\nArgaltzeko tableta hauekin lor ditzakezun emaitza nagusiak hauek dira:\nPisu galera azkarra & Gehiegizko zelula koipetsuen gordailuak erretzea;\nEnergia maila onak & Eguneroko tonu normala;\nMetabolismo aktiboki bultzatua & Aldarte hobetua;\nDietica pilulen konposizioaren osagai nagusiak hauek dira:\nB bitamina konplexua: Kolesterola jaisten du, ugalketa funtzioak hobetzen ditu, eta gorputzaren funtzionamendu normala mantentzen du.\nPotasio konplexua: Elikagai honek ketosiaren bigarren mailako efektu negatiboak ezeztatzen ditu eta energia ematen du.\nMagnesio konplexua: Elementuak modua hobetzen du eta eguneroko tonu ona mantentzen du.\nAzido aminobutirriko konplexua: Loaren kalitatea hobetzen du eta erlaxatzen laguntzen du.\nL-glutamato konplexua: Konposatu organiko honek pisua azkar galtzea eragiten du eta gorputzak gantz zelulen gordailuak normal baino azkarrago erretzen laguntzen du.\nDietica Price – Non erosi? Merkatu librea? Amazon? Web?\nDietica non erosi eta zenbat kostatzen den? Fabrikatzaileak bezeroei gomendatzen die sarean erosten dutenarekin kontuz ibiltzea. Argaltzeko pilula iruzur asko daude, legezko produktu gisa aurkezten dira Mercado Libre eta Amazon-en. Dieticako pilulen jatorrizko formula konposizioa Txilen preziorik onenean ziurtatzeko modurik seguruena 2021 webgune ofizialaren bidez da. Horien atzean dagoen enpresak banaketa politika zorrotza mantentzen du eta ez ditu tokiko farmazia kateetan sakabanatzen.\nWebgunearen lizentziadun web orria Dieticak ere eskaintzen du 24/7 bezero berri eta zaharrei sarbidea promozio prezioen beherapen onak lortzeko. Argaltzeko tabletekin kopia bat erraz lor dezakezu -50% kostuen murrizketa erregistratzeko inprimakian oinarrizko zenbait datu sartuz. Egin orain eta ketosi egoera sartu dezakezu 7 egun, COD metodoaren bidez ordainduz!\nHemen erosi Dieticako tabletak Txileko preziorik onenean linean 2021:\nLortu Dietica, Ordaindu COD metodoarekin, & Itxura ezin hobea & Sentitu hobeto 2021!\nKeto Bideak Bizkorrera & Emaitza iraunkorrak!\nJende askok aldaketa bat egiteko beldurra du. Horregatik ez dute inoiz nahi dutena lortzen. Ez izan horietako bat. Bizimodu osasuntsuagoak egiten hasi. Hondartzako gorputz perfektua taxutzeko metodo ketoak azkar eta ahaleginik gabe forma ematen lagunduko dizu!\nBeheko lerroa: Txilen metabolismo bizkorra indartzeko eta gorputza zizelkatzeko produktu onenetariko bat 2021 da dietetikoa pilulak. Pilulek prezio baliokidea dute Hegoamerikako eskualde osoan fabrikatzailearen webgune ofizialaren bidez agindutakoan. Bezeroek uste dute argaltzeko produktuak gorputzeko energia banaketa optimizatzeko balio duela fitness foroetako iruzkin eta iritzietan. Dietista profesionalek diotenez, gorputzak moldatzeko konponbideak dietak baino hobeto funtzionatzen du.\nArgitaratua Uztaila 10, 2021 Abuztu 24, 2021 Egilea Topshop\naurreko Aurreko mezua: BSP zuzentzailearen berrikuspena - Bizkarreko giltza eta zuzentzailea erregulagarria, gizonezkoentzat eta emakumezkoentzat, sentsore adimenduneko bibrazioen ohartarazpenarekin, gorputzeko jarrera osasuntsurako.\nhurrengo Hurrengo mezua: Zinamax Review - Formula guztiz naturala zure larruazala berriro maitatua izan dadin 2021!


Gazte egune - - Anboto.org\nMartin Loizate Sarrionandia (ikaslea) 2016-10-14 08:30\nEhunka gazte, beste hainbeste aulki, eta mahai pilo bat ilaran. Musika, lapiko handi bat eta heldu berri den gazte bat, galduta bezala, Landakotik datorrena, aurten txosnak Pinondon daudela oraindik enteratu barik, antza. Kolore bereko kamiseta jantzirik daramate denek, eta mahaira bazkaltzera jarri aurretik, falta diren plater, edalontzi eta zapiak bananduko dituzte mahairik mahai.\nBaina, kamiseten koloreaz gainera, durangar eta gazte izateak ere batzen ditu Pinondora joan direnak, Durangon gazte izateak esan nahi duenarekin: ia ezinezkoa izatea enplegua edukitzea, eta hau baldintza duinetan egitea (are gehiago gaur egungo egoeran). Esan nahi du aisialdirako aukerak (musika entseatzeko adibidez) eskuragarri ez izatea; esan nahi du etxebizitza eskubide gisa ukatua izatea; esan nahi du udal gobernuaren arduretatik azkena izatea (nahiz eta programa ponposo asko iragarri hori ezkutatzeko).\nBazkalaurrean kamisetak banandu dituzte lau lagunek, eta Landakotik iritsi berria denak ere, aldean zeraman bihozdun kamiseta grisaren ordez jantzi du besteen berdina. Hala, hark ere bat egin du Durangoko gazte uholdearekin, durangarra eta gaztea delako, eta gainontzekoen problematika konpartitzen duelako. Jaietan, behintzat, ez du besteek jarritako erritmora dantza egingo, inoren probetxura kontsumituko.\nUrtero lez, Gazte Egune ospatuko dugu urriaren 15ean, Durangon, jaietan gure nahi eta beharrak asetzeko, gazteok gazteontzat antolatutako eguna. Eta zergatik, jaiez landa, horrelako alternatibak beste arlo guztietara ez zabaldu?


"Inboluzioari" aurre egitera deitu dute sindikatuek Hegoaldean | Ekonomia | Berria\nELAk eta LABek banatuta egin dituzte Langileen Nazioarteko Eguneko mobilizazioak. Sindikatu abertzaleek langileen antolakuntzaren garrantzia azpimarratu dute, gizarte justuagoa lortu ahal izateko. CCOOk eta UGTk Espainian eratuko den gobernuari eskatu diote langileen arazoak lehenesteko.\nELA sindikatuaren maiatzaren 1eko manifestazioa, Bilbon. ELA/@ELAsindikatua\nEstreinako Maiatzaren Lehena izan du gaur Mitxel Lakuntzak ELAko idazkari nagusi gisa. “Ohore bat da zuen ahotsa eta aurpegia izatea, egunez egun borrokan ari zareten horien ahotsa entzunaraztea”. Parean zituen milaka langile, eta sindikatuko afiliatuak. Txaloekin erantzun diote. Hori esanda, Andoni Ortuzar Euskadi Buru Batzarreko presidenteari egin dizkio kritikak, joan den Aberri Egunean ELAren aurka egin zituen adierazpenei erantzuteko. “Leporatu zigun grebak Euskadiren aurka egitea; argi gera dadila: guk ez dugu inoren kontrako grebarik egiten, jendearen lan baldintzak hobetzeko baizik. Bere alderdiak grebarik ez egotea nahi badu, erraza dauka: bermatu dezala agintzen duen administrazioen esku dauden lan baldintzak duinak izango direla”.\nEuskal Herria errausten aritzea ere leporatu zion lider jeltzaleak sindikatuari. “Hobe luke euskal industrian gertatu den desinbertsio publikoa gogoratzea: Xey, La Naval, CEL... Errautsak eurak utzi dituzte, egin duten industria politikarekin”. Jeltzaleen aurka gogor aritu da Lakuntza bere lehen hitzartzean, eta grebekin aurrera jarraituko dutela aurreratu du. Are gehiago erresistentzia kutxa indartuko dutela esan du, %22 gehituz, eta hilean 1.100 euroko ordaina izateraino. “Badakigu hau dela inbertsiorik onena: borroka egiten dutenetan inbertitzea”.\n#Bilbo.ko #MaiatzarenLehena hasi da! #BizitzaDaLehena pic.twitter.com/F2CRbUsHo5\nSindikatuen jarduna goratu du, era berean: "Militante sindikal izatea ezkertiar, demokrata, abertzale eta feminista izateko modu pribilegiatua da". Lakuntzaren iritziz, "langile klasea" azken hamarkadetan asko aldatu den arren, beharginen "kezkak eta nahiak partekatuak" izaten jarraitzen dute. Horie dela eta, langileen antolakuntzaren eta sindikatuen garrantziaz ohartarazi du. "Antolatu egiten gara, eta komuna dena defenditzen dugu, gure bizitzak jokoan daudelako eta badakigulako mobilizazioak, parte hartze sozialak eta grebak emango digula bizimodu hobea izateko aukera. Guk sinesten dugu indar kolektiboan. Botere ekonomiko eta politikoek nahi dute jendea bakarka egotea. Ez dute nahi beraien eta jendearen artean bitarteko indar kolektiborik.\nLakuntzaren esanetan, lan munduan "inboluzioa" gertatzen ari da, baina joera atzerakoi hori ez da arlo horretara mugatzen. "Inboluzio sozial eta demokratikoa" ezartzen ari dela ohartarazi du. "Horregatik, kaleak hartzea, jendarte hobea eraikitzeko asmoa duten mugimenduetan parte hartzea, ariketa demokratikoa da. Borroka sindikalean eta mobilizazio horietan parte hartzea jendarte honetako gunerik hoberenetan parte hartzea da", adierazi du.\nLABek Iruñean egin du manifestazio nagusia, eta bertan izan da Garbiñe Aranburu sindikatuko idazkari nagusia. Bi erronka nagusi dituztela azaldu du: "Batetik, lan zentroetan borrokak eta grebak aktibatzen jarraitzea, eta, bestetik, langileei orokorragoak izango diren erantzun markoak ahalbidetzea". Hala, indarrak batzeko deia luzatu du, borroka sektorialei bultzada emateko. "Kontrabotere sindikalismoaz hitz egitea langile klasearen boterea eraikitzeaz hitz egitea da". Mobilizazio orokorragoen beharra nabarmendu duenean, Baionara begiratu du Aranburuk, han LAB, CGT eta zenbait herri eragile batu baitira.\nAranburuk adierazi du LABek "bestelako Euskal Herri bat eraiki" nahi duela, gizarteari eragiten dioten arlo guztietan erabaki ahal izateko. Horretarako, Katalunia bezalako herrialdeekin sinergia berriak sortzearen alde mintzatu da, "estatu espainiarretik ezarri nahi den inboluzioari aurre egiteko". Sektorekako borroken garrantzia nabarmendu du LABek, hitzartzean ez ezik, manifestazioan. Pentsiodunek, gazteek, emakumeek eta migratzaileek pankarta bana eraman dute manifestazioaren aurrealdean.\n#M1 #LAB @berria pic.twitter.com/NUITNkERWC\n— Iker Tubia (@ikertb) 2019(e)ko maiatzaren 1(a)\nLaboarekin amaitu du Aranburuk: "Kontsolatzerik ez/ denbora ez da luzea/ ustelak lurpera/ bizitza da handiena" pic.twitter.com/SV0kumlG2f\nUGTk eta CCOOk elkarrekin deitu dute manifestaziora, eta Espainian eratuko den gobernuari zuzendu diote mezua Bilbon egin duten mobilizazioan. PSOEri eskatu diote lehenetsi ditzala langileen arazoak. Bi sindikatuek exijitu dute "kendutako eskubideak" berreskuratzea, gizarte desberdintasunei aurre egiteko neurriak hartzea eta azken lan erreformak indargabetzea.\nUGTk eta CCOOk Iruñean egin duten manifestazioan, Nafarroako Gobernuari ere egin diote eskaria. "Elkarrizketa soziala eta enplegu plana zor digu Nafarroako Gobernuak", adierazi du Jesus Santo Nafarroako UGTko idazkari nagusiak. Langileen eskubideak agendaren erdian kokatzeko beharra aipatu du Chechu Rodriguez Nafarroako CCOOko idazkari nagusiak, eta borroka feminista goraipatu.\nCEN Nafarroako Enpresaburuen Konfederazioaren aurrean eginen dute hitzartzea CCOO eta UGT sindikatuek#M1 #IruÃ±ea @berria pic.twitter.com/aH0V7uA83Z


euskal herriko itsasargiak: Naufragioak\nTxinako uretan duela urte erdia hondoa jotako Doña Telesfora barkuaren eskifaia Bilbora iritsi da. Naufrago bizkaitar hauek igeri eginez salbatu ziren, eta Sobi uhartean lau hilabetez bertako biztanleekin bizi izan dira, platanoa eta arroza besterik jaten ez zutela, harik eta itsasontzi ingeles bat hango kostatik pasa eta aberrira ekarri dituen arte.\nBilboko egunkarietan irakurtzen ditugu dagoeneko telegrafoz jakinarazitako Magdalena Vicenta bapore-ontziaren naufragioari buruzko xehetasunak:\n“Magdalena Vicentak hiru bidaiari zekartzan: Ondarroako txalupa baten patroia, emazte bat eta bere haurra.\nUbidean sartzeko tenorean, Thames bapore-ontzia trabatu zitzaion, eta Magdalena saihetsetik jo, hain zuzen itsas kolpe batek urpetu eta hondoratzen zuen une berean.\nMagdalenako lau gizonek txalupa bat itsasoratu eta Santurtzira iristea izan dute; beste bi eskifaikide, berriz, Portugaleteko burdinazko kaiari lotzea lortu arren, hantxe hil dira koitaduak; beste bat, zorionekoa berau, salbatu egin da, kai berera igotzea lorturik.\nEmazte gaixoa itota hil da; semea, itsasoak hondartzaraino bizirik egotziagatik, berreskuratu orduko hil egin da.\nThameseko txalupa bateanlau gizon sartu, eta bertan hil omen dira, antza, itsas kolpe batek tirabira eginarazita, gila gora begira jarriz; haietako bat uhinen kontra borrokan ikusi ahal izan da denbora laburrez, bertan hondoratutako Laura Guillieseko hondakin bati helduta.\nTxalupa iraulia Algortako hondartzaraino iritsi da.\nHortaz, albisteon arabera, Magdalena Vicentako kapitaina, Jose Garatea lekeitiarra, Bilbon oso maitea zena, makinaria eta haren semea, bapore-ontzi bereko beste marinel bat eta lehen aipatutako emaztea eta haurra itota hil dira.\nThameseko eskifaian ere ezbehar gehiago gertatu ote diren beldur gara; izan ere, esan bezala, iraulitako txaluparen lau kideak itsasontzi honetakoak zirela uste da eta.\nSanson atoi-ontziak Magdalena Vicentako lau marinel salbatu dituelako hotsa zabaldu da. Sansoneko kapitainaz laudorio handiak esan dira, zeren eta, ezbairik gabe, ezbeharren kopurua gutxiago izan zedin gogotik lagundu baitu.”\nBilbotik jasotako telegrama ofizial baten arabera, hilaren 12ko arratsaldean, Ekialdeko kostaldean “Mazagran” bergantin frantsesak hondoa jo du, Arroxelatik lasta zekarrela. Eskifaia salbatu da, eta eskura zeuden laguntzak eskaini zaizkio.\nJOVELLANOS BAPORE-ONTZIAREN NAUFRAGIOA\nHona hemen lerro hauen izenburuarena egiten duen albistearen berri ematen dizkiguten telegrama ofizialak:\n“Donostia 25.- Itsas armadako komandantea.- Oraintxe jaso dut Jovellanosbapore-ontzia, Pasaian arribatua egon zena, gaur eguerdian azpiko ardatzen gainean jota galdu delako albistea, berehala txiki-txiki eginda geratu da eta.\nHaren alde ateratako txalupek, barrutiko laguntzailea eta guzti, hamabi eskifaikide salbatu dituzte, beste hamaika eta portuko pilotua falta direla; izan ere, itsasoaren egoerak ez du uzten uharrietara hurbiltzen. Baliteke lehorretik salbatzea zenbait lagun, flotatzen duten gaiei helduta-edo. Xehetasunak jaso orduko, transmitituko ditut.”\n“Donostia 25.- Gobernaria.- Jaso berri dudan partearen arabera, Pasaiako portuko sarreran Jovellanos bapore-ontzi espainiarrak hondoa jo du, atzerritik erresumako hainbat tokitarako gai orokorrak zekartzala.\nEmandako laguntzari esker, kapitaina, pilotuetako bat eta marinel batzuk salbatu dira; beste bi eskifaikide eta makinariaren gorpuak ere bildu ahal izan dira. Orain arte pilotu bat eta zazpi marinelen berririk ez dagoenez, hil ote diren beldur gara.\nOrdena publikoaren burua, agenteak eta guardia zibileko bi bikote igorri ditut, gauez itsasoak lehorrera zitzakeen gaiak inork lapur ez ditzan.\nAduanako administratzaileak, itsas armadako laguntzaileak eta gainerako agintariak laguntzak oro eskaini dituzte, eta eskaintzen dihardute.\nKantauriko itsasertzean tamalez ohikoak izan diren ekaitz zakarretako batek duela egun batzuk tirabira eginarazi dio Hondarribian matrikulatutako Santo Tomas txalupari, eta eskifaiako hamaika lagun itsas hondora egotzi. Haien alargunak eta seme-alabak zeharo babesgabe geratu dira, batzuk aita eta amaren aldetik umezurtz.\nNaufragoen familia dohakabeen miseria gorria leuntzeko baliabideak helarazi nahian, Zirkulu Euskal-Nafarrak erregutu digu beren aberkideei jakinaraz diezaiegun diru-biltzea antolatu dela Tetuan 16an duten idazkaritzan.


Indarrean jartzea:1990eko irailaren 2an, 49. artikuluarekin bat etorriz.\nKontuan harturik, haurrak erabat prestatuak izan behar dutela, gizartean bizitza independentea izateko, eta Nazio Batuen Gutunean aldarrikatutako idealen espirituan oinarrituta hezi behar dutela eta, bereziki, bakearen, duintasunaren, tolerantziaren, askatasunaren, berdintasunaren eta solidaritatearen espirituan,Aintzat harturik, haurrei babes berezia emateko beharrizana adierazi dela 1924ko Ginebrako Adierazpenean, haurren eskubideei buruzkoan, eta haurren eskubideei buruzko Adierazpenean, 1959ko azaroaren 20an Biltzar Orokorrak onartutakoan, eta beharrizan hori aitortu dela Giza Eskubideen Adierazpen Unibertsalean, Eskubide Zibil eta Politikoen Nazioarteko Itunean (batik bat, 23 eta 24. artikuluetan), Ekonomia, Gizarte eta Kultura Eskubideen Nazioarteko Itunean (batik bat, 10. artikuluan) eta haurren ongizateaz arduratzen diren erakunde espezializatuen eta nazioarteko erakundeen estatutuetan nahiz kasuan kasuko tresnetan,\nAintzat harturik, haurren eskubideei buruzko Adierazpenean aipatutakoaren ildotik,«haurrek, heldutasun fisiko eta mentalik ez dutenez, babes eta arreta berezia behar dutela, bai eta legearen babes egokia ere, jaio aurretik nahiz ostean»,\n1.Estatu alderdiek konbentzio honetan adierazitako eskubideak errespetatuko dituzte, eta ziurtatuko dute konbentzio hau aplikatzen zaiela euren jurisdikzioaren mende dauden haurrei, inolako bereizketarik gabe, haurren, gurasoen nahiz euren lege-ordezkarien arraza, larru-kolorea, sexua, hizkuntza, erlijioa, politikako edo bestelako iritzia, jatorri nazionala, jatorri etnikoa edo gizarte-jatorria, ekonomia-maila, ezintasun fisikoak, jaiotza edo beste edozein ezaugarri dela bide.\n2.Estatu alderdiek egoki diren neurri guztiak hartuko dituzte, haurrek babesa izan dezatela bermatzeko, paira dezaketen bereizkeria- edo zigor-mota guztien aurka, euren guraso, tutore edo familiakoek duten estatusarengatik, dituzten jarduerengatik, adierazi dituzten iritziengatik edo dituzten sinesmenengatik.\n1.Haurrei dagokienez, gizarte-ongizateko erakunde publiko nahiz pribatuek, auzitegiek, administrazio-agintariek edo legegintza-organoek hartzen dituzten neurri guztiek haurren interes gorena zaintzea izango dute lehendabiziko ardura.\n2.Estatu alderdiek konpromisoa hartzen dute, haurrei ziurtatzeko euren ongizaterako beharrezkoak diren babesa eta zaintza, kontuan hartuz guraso, tutore eta legearen arabera haurren gaineko ardura duten pertsonen eskubideak eta eginbeharrak, eta, helburu horrekin, egoki diren legegintza- eta administrazio-neurri guztiak hartuko dituzte.\n3.Estatu alderdiek ziurtatuko dute, haurren zaintzaz eta babesaz arduratzen diren erakunde, zerbitzu eta establezimenduek agintari eskudunek ezarritako arauak betetzen dituztela, bereziki, segurtasunaren, osasunaren eta langileen kopuru eta gaitasunaren arloetan, bai eta hori guztiori modu egokian gainbegiratzeari dagokionez ere.\nEstatu alderdiek administrazio-neurriak, legegintza-neurriak eta bestelako neurriak hartuko dituzte, konbentzio honetan aitortutako eskubideak eragingarri egiteko.Ekonomia-, gizarte- eta kultura-eskubideei dagokienez, estatu alderdiek neurri horiek hartuko dituzte, euren baliabideen arabera ahal dutenik eta gehien, eta, beharrezkoa denean, nazioarteko lankidetzaren esparruan.\n1.Estatu alderdiek aitortzen dute haur guztiek berez dutela bizitzarako eskubidea.\n2.Estatu alderdiek ahalik eta gehien bermatuko dute haurren bizi-iraupena eta garapena.\n1.Haurrak jaio eta berehala inskribatuko dira, eta jaiotzen direnetik eskubidea edukiko dute izena izateko, naziotasun jakin bat eskuratzeko eta, ahal den neurrian, euren gurasoak ezagutzeko eta gurasoen arreta izateko.\n2.Estatu alderdiek zainduko dute eskubide horiek aplikatzen direla, legeria nazionalarekin eta gai horretan kasuan kasuko nazioarteko tresnen ondorioz euren gain hartu dituzten betebeharrekin bat etorriz, batez ere, haurrak apatrida izan litezkeenean halakorik ezean.\n1.Estatu alderdiek konpromisoa hartzen dute, errespetatzeko haurrek euren nortasunari eusteko duten eskubidea, horretara biltzen direla naziotasuna, izena, eta familia-harremanak, legearekin bat etorriz, zilegi ez den esku-sartzerik gabe.\n2.Haurrak euren nortasun-osagai batzuez edo guztiez gabetuak direnean, estatu alderdiek laguntza eta babes egokiak eman beharko dituzte, nortasun hori lehenbailehen berrezar dadin.\n1.Estatu alderdiek zainduko dute haurrak gurasoengandik bananduak ez izatea horien borondatearen aurka, salbu eta, berrikuspen judiziala gorabehera, agintari eskudunek erabakitzen dutenean, aplikagarri diren lege eta prozedurekin bat etorriz, banantze hori beharrezkoa dela haurren interes gorenari begira.Erabaki hori beharrezkoa izan daiteke kasu jakin batzuetan, hala nola, gurasoek haurrei tratu txarra ematen dietenean edo haurrei begira arretarik jartzen ez dutenean, edo gurasoak bananduta bizi direnean eta haurrek bizilekua izateko tokiari buruz erabakia hartu behar denean.\n2.Artikulu honetako 1. paragrafoarekin bat etorriz hasitako prozeduretatik edozeinetan, alderdi interesdun guztiei eskainiko zaie prozedura horretan parte hartu eta euren iritzien berri emateko aukera.\n3.Estatu alderdiek errespetatuko dute guraso batengandik edo bi gurasoengandik bananduta dauden haurren eskubidea, bi-biekin maiztasunez harreman pertsonalak eta zuzeneko lotura izateko, salbu eta hori haurren interes gorenaren aurka doanean.\n4.Banantze hori estatu alderdi batek hartutako neurri baten ondorio bada, neurri horien artean dela haurren guraso bat edo bi gurasoak nahiz haurrak eurak atxilotzea, espetxeratzea, erbesteratzea, deportatzea edo hiltzea (barnean dela edozein arrazoirengatik gertatutako heriotza, pertsona estatuaren zaintzaren mende dagoen bitartean), orduan estatu alderdiak informazioa emango die, hala eskatzen zaionean, gurasoei, haurrei edo, bidezkoa bada, familiako beste kide batzuei, absente dagoen familiakoaren edo absente dauden familiakoen gainean, betiere, hori ez bada kaltegarria haurren ongizaterako.Estatu alderdiek egiaztatuko dute, halaber, eskari hori aurkezteak ez dituela berarekin ekarriko mesedegarri ez diren ondorioak pertsona interesdunentzat.\n1.9. artikuluko 1. paragrafoan xedatutakoaren arabera estatu alderdiek duten betebeharrarekin bat etorriz, estatu alderdiek kontuan hartuko dute, modu positiboan, humanitarioan eta arin, haurrek edo haurren gurasoek egindako eskabide oro, estatu alderdi batean sartu edo bertatik irteteko, familia bateratzeko asmoarekin.Estatu alderdiek bermatuko dute, halaber, eskari hori aurkezteak ez dituela berarekin ekarriko mesedegarri ez diren ondorioak eskatzaileentzat, ezta horien familiakoentzat ere.\n2.Haurren gurasoak estatu desberdinetan bizi direnean, haurrek eskubidea izango dute, aldian-aldian harreman pertsonalak eta zuzeneko lotura izateko bi gurasoekin, salbuespeneko inguruabarrak daudenean izan ezik.Helburu horrekin, eta 9. artikuluko 1. paragrafoan xedatutakoaren arabera estatu alderdiek duten betebeharrarekin bat etorriz, estatu alderdiek haurren eta gurasoen eskubidea errespetatuko dute, edozein herrialdetatik irteteko, baita euren herrialdetik ere, eta euren herrialdean sartzeko.Edozein herrialdetatik irteteko eskubideak legeak ezarritako murrizketak izango ditu bakarrik; orobat, murrizketa horiek beharrezkoak izan beharko dute, segurtasun nazionala, ordena publikoa, osasun edo moral publikoak eta beste pertsona batzuen askatasunak babesteko, eta bateragarriak izan beharko dute konbentzio honetan aitortutako gainerako eskubideekin.\n1.Estatu alderdiek neurriak hartuko dituzte, haurrak atzerrira zilegi ez den moduan lekualdatzearen aurka eta haurrak atzerrian zilegi ez den moduan atxikitzearen aurka borrokatzeko.\n2.Horretarako, estatu alderdiek sustatuko dute bitariko edo alderdi anitzeko akordioak hitzartzea edo aldez aurretik zeuden akordioei atxikitzea.\n1.Estatu alderdiek haurrei eskubidea bermatuko diete, askatasunez euren iritzia emateko, haurrengan eragina duten gai guztien inguruan, betiere, haurrak gai badira iritzi hori askatasunez emateko; haurren iritziak behar bezala kontuan hartuko dira, haurren adinaren eta heldutasunaren arabera.\n2.Horretarako, haurrei modu berezian emango zaie aukera, eurek esan beharrekoa entzun dadin, haurrei buruzko prozedura judizial eta administratibo guztietan, zuzenean nahiz ordezkariaren bidez edo organo egoki baten bidez, lege nazionaleko prozedura-arauekin bat etorriz.\n1.Haurrek adierazpen-askatasunerako eskubidea izango dute; eskubide horrek bere baitara bilduko du era guztietako informazioa eta ideiak bilatu, jaso eta zabaltzeko askatasuna, mugak kontuan hartu gabe, ahoz, idatziz edo inprimatuta, modu artistikoan edo haurrek aukeratutako beste edozein bide baliatuta.\n2.Eskubide horren egikaritza murrizketa batzuen mende izan daiteke, murrizketok soil-soilik legeak jasotakoak eta beharrezkoak izan beharko dutela:\n1.Estatu alderdiek haurren pentsamendu-, kontzientzia- eta erlijio-askatasunerako eskubidea errespetatuko dute.\n2.Estatu alderdiek errespetatuko dituzte, gurasoen eta, hala denean, lege-ordezkarien, eskubide eta eginbeharrak, haurrak zuzentzearen inguruan euren eskubidea egikaritu behar dutenean, haurren gaitasunen bilakaerarekin bat etorriz.\n3.Norberaren erlijioa edo sinesmenak izateko askatasunaren muga bakarrak izango dira legeak ezarritakoak, halakoak beharrezkoak direnean segurtasuna, ordena, moral edo osasun publikoak edo gainerakoen oinarrizko eskubide eta askatasunak babesteko.\n1.Estatu alderdiek aitortzen dituzte haurren eskubideak, elkartzeko askatasunari eta bilera baketsuak egiteko askatasunari dagokienez.\n2.Eskubide horiek egikaritzeari dagokionez ez da murrizketarik ezarriko, lege honekin bat etorriz ezarritakoez landa; orobat, azken murrizketa horiek beharrezkoak izan beharko dute, gizarte demokratiko batean, segurtasun nazionalari edo publikoari, ordena publikoari, osasun eta moral publikoak babesteari edo gainerakoen eskubide eta askatasunak babesteari begira.\n1.Haurrek ez dute nozituko nahierarako edo legearen aurkako esku-sartzerik euren bizitza pribatuan, familian, egoitzan edo korrespondentzian, ezta euren ohorearen eta izen onaren aurkako erasorik ere, halakoak legearen aurkakoak direnean.\n2.Haurrek eskubidea dute, legearen babesa izateko halako esku-sartze edo erasoen aurka.\nEstatu alderdiek aitortzen dute komunikabideek gauzatzen duten eginkizun garrantzitsua, eta zainduko dute haurrek informazioa eta materiala eskura izatea iturri desberdinetatik, nazionaletatik nahiz nazioartekoetatik, batik bat, informazio eta material horren helburua denean euren gizarte-, espiritu- eta moral-ongizatea eta osasun fisiko eta mentala sustatzea.Xede horrekin, estatu alderdiek:\n1.Estatu alderdiek ahalik eta ahalegin gehien egingo dute, bi gurasoek, haurrak hazteari eta garatzeari dagokienez, betebehar erkideak dituztela dioen printzipioa bermatzeko.Gurasoek edo, hala denean, lege-ordezkariek izango dute haurrak hazteko eta garatzeko oinarrizko ardura.Euren kezka nagusia haurren interes gorena izango da.\n2.Konbentzio honetan adierazitako eskubideak bermatu eta sustatzeko, estatu alderdiek gurasoei eta lege-ordezkariei laguntza egokia emango diete, haurrak hazteari dagokionez euren eginkizunak gauza ditzaten, eta zainduko dute haurrez arduratzeko erakunde, instalazio eta zerbitzuak sortzea.\n3.Estatu alderdiek egoki diren neurri guztiak hartuko dituzte, lan egiten duten gurasoen haurrek eskubidea izan dezaten haurren zaintza-zerbitzu eta -instalazioak baliatzeko, halakoek horretarako ezarritako baldintzak betetzen dituztenean.\n1.Estatu alderdiek legegintza-, administrazio-, gizarte- eta hezkuntza-neurri egoki guztiak hartuko dituzte, haurrak babesteko kalte edo abusu fisiko nahiz mental, arretarik eza edo zabarkeriazko tratu, tratu txar edo esplotazio mota ororen aurka, sexu-abusua barne, haurren zaintza dagoenean gurasoen, lege-ordezkari baten edo haur horiek ardurapean dituen beste edozein pertsonaren mende.\n2.Babes-neurri horiek bere baitara bildu beharko lituzkete, egoki denaren arabera, prozedura eragingarriak, gizarte-programak ezar daitezen, haurrei eta haurrak zaintzen dituztenei eskaintzeko behar adinako laguntza, bai eta bestelako prebentzio-mota batzuk ezar daitezen ere, eta, berebat, haurrei dagokienez, arestian aipatu tratu txarren kasuak daudenean, halakoak identifikatu, jakinarazi, erakunde baten esku utzi, ikertu, tratatu eta begiratu daitezen, eta, egoki denaren arabera, esku-hartze judiziala izan dadin.\n1.Haurrak aldi batean edo modu iraunkorrean familia-ingurunetik kanpo daudenean, edo horien interes gorenak galdatzen duenean inguru horretan ez egotea, orduan haurrek eskubidea izango dute estatutik babes eta laguntza bereziak jasotzeko.\n2.Estatu alderdiek beste zaintza-mota batzuk bermatuko dituzte haur horientzat, euren lege nazionalekin bat etorriz.\n3.Zaintza horien artean egongo dira, besteak beste, haurrak zaintza-etxeetan uztea, zuzenbide islamiarreko kafala, adopzioa edo beharrezkoa izanez gero, haurrak adingabeak babesteko erakunde egokietan uztea.Konponbideak hartzeko unean, arreta berezia jarriko da, haurrek hezkuntzan jarraipena izatearen komenigarritasunari, eta horien etnia-, erlijio-, kultura- eta hizkuntza-jatorriari begira.\n1.Estatu alderdiek neurri egokiak hartuko dituzte, erdiesteko errefuxiatu-estatutua lortu nahi duten haurrek edo nazioarteko nahiz nazioko zuzenbide edo prozedura aplikagarriekin bat etorriz errefuxiatutzat hartutako haurrek izan ditzaten, bakarrik daudenean nahiz euren gurasoek edo beste edozein pertsonak lagundurik, babes eta laguntza humanitario egokiak, baliatzeko konbentzio honetako kasuan kasuko eskubideak, bai eta estatu horiek giza eskubideen eta izaera humanitarioko nazioarteko zein tresnetako alderdi izan, eta tresna horietan adierazitako eskubideak ere.\n2.Horretarako, estatu alderdiak lankidetzan arituko dira, egokitzat jotzen duten moduan, Nazio Batuek eta gobernuen arteko gainerako erakunde eskudunek, eta gobernuz kanpoko erakundeek, halakoek Nazio Batuekin lankidetzan dihardutenean, egiten dituzten ahalegin guztietan, haur errefuxiatu guztiak babestu eta haur horiei laguntzeko, eta euren gurasoak edo familiako beste kide batzuk bilatzeko, helburu izanik beharrezko informazioa lortzea, haurrak familiarekin elkar daitezen.Gurasoak edo familiako kideetarik inor ezin denean bilatu, haurrei emango zaie edozein arrazoirengatik modu iraunkorrean edo aldi baterako familia-ingurunetik kanpo dauden haurrei ematen zaien babes bera, konbentzio honetan xedatutakoaren arabera.\n1.Estatu alderdiek aitortzen dute ezintasun mentala edo fisikoa duten haurrek izan beharko dutela bizitza bete-betea eta egokia, baldintza jakin batzuetan, duintasuna ziurtatuko dietenak, beraien kabuz baliatzea ahalbidetuko dietenak eta haurrek erkidegoan modu aktiboan parte hartzea ahalbidetuko dutenak.\n2.Estatu alderdiek aitortzen dute ezintasuna duten haurren eskubidea arreta bereziak izateko, eta bultzatu eta ziurtatuko dute, eskuragarri dituzten baliabide guztiekin, zein baldintza ezarri eta baldintza horiek betetzen dituzten haurrei eta haur horiek zaintzeko ardura dutenei laguntza ematea, hala eskatu beharko dena, eta bat etorri beharko dena, haurren egoerarekin eta gurasoen edo haur horiek zaintzen dituzten pertsonen inguruabarrekin.\n3.Ezintasuna duten haurren beharrizan berezien arabera, artikulu honetako 2. paragrafoarekin bat etorriz ematen den laguntza dohainekoa izango da, ahal den guztietan, kontuan harturik gurasoen edo haurrak zaintzen dituzten beste pertsonen egoera ekonomikoa; laguntza hori bideratuko da ezintasuna duten haurrek modu eragingarrian eskura izan ditzaten hezkuntza, gaitasuna, osasun-zerbitzuak, birgaikuntza-zerbitzuak, enplegurako prestakuntza eta aisialdirako aukerak, eta zerbitzu horiek jaso ditzaten, haurrek gizarteratzea eta banakako garapena erdiesteko, bai eta euren kultura- eta espiritu-garapena ahalik eta gehien erdiesteko ere.\n4.Estatu alderdiek sustatuko dute, nazioarteko lankidetzako espirituarekin, ezintasuna duten haurren osasun-arreta prebentiboaren eta tratamendu mediko, psikologiko eta funtzionalaren esparruan informazioa trukatzea, horretara biltzen dela birgaikuntza-metodoen eta irakaskuntza-zerbitzuen nahiz lanbide-heziketaren zerbitzuei buruzko informazioa zabaltzea, bai eta informazio hori lortzea ere, estatu alderdiek esparru horietan gaitasuna eta ezaguerak hobetu ditzaten eta esperientzia gehiago har dezaten.Ondore horietarako, modu berezian kontuan hartuko dira garapen-bidean dauden herrialdeen beharrizanak.\n1.Estatu alderdiek aitortzen dute haurrek duten eskubidea, ahalik eta osasun-mailarik handiena eta gaixotasunak tratatzeko eta osasuna berreskuratzeko zerbitzuak izateko.Estatu alderdiek ahaleginak egingo dituzte, ziurtatzeko haurrak gabetuak ez izatea osasun-zerbitzu horiek baliatzeko eskubideaz.\n2.Estatu alderdiek ziurtatuko dute eskubide hori bete-betean aplikatzea eta, bereziki, neurri egokiak hartuko dituzte, helburu hauek lortzeko:\n3.Estatu alderdiek egoki eta eragingarri diren neurri guztiak hartuko dituzte, haurren osasunarentzat kaltegarriak diren eginera tradizional guztiak abolitzeko.\n4.Estatu alderdiek konpromisoa hartzen dute, nazioarteko lankidetza sustatu eta bultzatzeko, artikulu honetan aitortutako eskubidea arian-arian erabat gauza dadin.Ondore horietarako, modu berezian kontuan hartuko dira garapen-bidean dauden herrialdeen beharrizanak.\n1.Estatu alderdiek haur guztiei aitortuko diete Gizarte Segurantzaren onuradun izateko eskubidea, baita gizarte-aseguruarena ere, eta egoki diren neurriak hartuko dituzte, eskubide hori erabat gauza dadin, euren legeria nazionalarekin bat etorriz.\n2.Prestazioak eman beharko dira, hala behar denean, kontuan hartuz baliabideak eta haurren eta haurren mantenuaz arduratzen diren pertsonen egoera, bai eta haurrek edo haur horien izenean zein prestazio-eskabide egin eta eskabide horri begira garrantzitsua den beste edozein inguruabar ere.\n1.Estatu alderdiek aitortzen dute haur guztiek duten eskubidea, bizitza-maila egokia izateko, euren garapen fisiko, mental, espiritual, moral eta sozialari dagokionez.\n2.Gurasoek edo haurrez arduratzen diren beste pertsonek oinarrizko ardura dute, euren ahalmen eta baliabide ekonomikoen arabera eskaintzeko haurrak gara daitezen beharrezkoak diren bizi-baldintzak.\n3.Estatu alderdiek, baldintza nazionalekin eta euren baliabideekin bat etorriz, neurri egokiak hartuko dituzte, gurasoei eta beste pertsona arduradun batzuei laguntzeko, eskubide hori eragingarri egiteari dagokionez eta, beharrezkoa izanez gero, laguntza materiala eta babes-programak eskainiko dituzte, bereziki, elikadurari, jantziei eta etxebizitzari dagokienez.\n4.Estatu alderdiek egoki diren neurri guztiak hartuko dituzte, gurasoek edo haurrei begira finantza-ardura duten beste pertsonek mantenu-pentsioa ordaintzen dutela ziurtatzeko, guraso eta pertsona horiek estatu alderdi batean edo atzerrian bizitzea gorabehera.Bereziki, haurrei begira zein pertsonak izan finantza-ardura eta pertsona horiek ez direnean bizi haurra bizi den estatuan, estatu alderdiek sustatuko dute nazioarteko hitzarmenei atxikitzea edo halako hitzarmenak egitea, bai eta beste edozein konponketa egoki hitzartzea ere.\n1.Estatu alderdiek aitortzen dute haurrek hezkuntzarako duten eskubidea eta, eskubide hori arian-arian egikaritu ahal izateko eta aukera-berdintasuneko baldintzetan, euren gain hartuko dute, bereziki:\n2.Estatu alderdiek egoki diren neurri guztiak hartuko dituzte, zaintzeko eskola-diziplina gauzatzen dela haurren giza duintasunarekin bateragarri den moduan, eta konbentzio honekin bat etorriz.\n3.Estatu alderdiek nazioarteko lankidetza suspertu eta bultzatuko dute, hezkuntza-gaietan, bereziki lagundu ahal izateko mundu osoan ezjakintasuna eta analfabetismoa ezabatzen, eta ahalbidetzeko jakitate teknikoak eta irakaskuntza-metodo modernoak eskura izatea.Ondore horietarako, modu berezian kontuan hartuko dira garapen-bidean dauden herrialdeen beharrizanak.\n1.Estatu alderdiek adostu dute haurren hezkuntzak helburu izan behar duela:\n2.Artikulu honetan edo 28. artikuluan xedatutakoa ez da interpretatuko subjektu pribatuek eta entitateek irakaskuntza-erakundeak ezarri eta zuzentzeko duten askatasunaren murrizketa gisa, baldin eta horiek errespetatzen badituzte artikulu honetako 1. paragrafoan aipatutako printzipioak, eta erakunde horietan irakatsitako hezkuntza bat badator estatuak ezarritako gutxieneko arauekin.\n1.Estatu alderdiek aitortzen dute haurrek duten eskubidea, atsedenaldirako eta aisialdirako, euren adinaren araberako jolasetarako eta jolas-jardueretarako eta kultura-bizitzan eta arteetan askatasunez parte hartzeko.\n2.Estatu alderdiek errespetatu eta sustatuko dute haurrek duten eskubidea, oso-osoan parte hartzeko kultura- eta arte-bizitzan, eta aukera egokiak eskainiko dituzte, berdintasun-baldintzetan, kultura-, arte-, jolas- eta aisialdi-bizitzan parte hartzeko.\n1.Estatu alderdiek haurren eskubidea aitortzen dute, babesa izateko esplotazio ekonomikoaren aurka eta edozein lan egitearen aurka, baldin eta lan hori izan badaiteke euren hezkuntzarako arriskutsua edo oztopoa, edo euren osasunarentzat edo garapen fisiko, mental, espiritual, moral edo sozialarentzat kaltegarria.\n2.Estatu alderdiek legegintza-, administrazio-, gizarte- eta hezkuntza-neurriak hartuko dituzte, artikulu horren aplikazioa bermatzeko.Asmo horrekin eta nazioarteko beste tresna batzuen kasuan kasuko xedapenak kontuan hartuta, estatu alderdiek, beren-beregi:\nEstatu alderdiek konpromisoa hartzen dute, haurrak babesteko sexu-esplotazio eta -abusu ororen aurka.Horretarako, estatu alderdiek, bereziki, beharrezkoak diren neurri guztiak hartuko dituzte, nazionalak nahiz bitariko eta alderdi anitzekoak, saihesteko:\na) Haurrek ez pairatzea torturarik edo bestelako tratu edo zigor krudel, anker edo apalesgarririk.Ez da heriotza-zigorrik eta bizitza osorako espetxealdirik ezarriko, espetxetik ateratzeko aukerarik gabe, 18 urtetik beherako adingabeek gauzatutako delituengatik;\nb) Haurrak ez dira askatasunaz gabetuko, legearen aurka edo nahierara.Haurren atxiloketa, espetxeratze edo espetxealdiak gauzatuko dira legearekin bat etorriz, eta azken konponbide moduan erabiliko dira, eta bidezkoa den epealdirik laburrenean;\nc) Askatasunaz gabetutako haur guztiak tratatuko dira gizakien duintasunak merezi duen gizatasunez eta errespetuz, eta kontuan hartuz adin horretako pertsonek dituzten beharrizanak.Bereziki, askatasunaz gabetutako haur guztiak adin nagusikoengandik bananduta egongo dira, non ez den ulertzen hori haurren interes gorenaren kontra doala, eta haur guztiek eskubidea izango dute euren familiarekin harremanak izateko, korrespondentziaren edo bisiten bidez, salbuespeneko inguruabarretan izan ezik;\n1.Estatu alderdiek konpromisoa hartzen dute, nazioarteko zuzenbide humanitarioko arauak errespetatzeko eta arau horiek errespetatzen direla zaintzeko, halakoak aplikagarri zaizkienean gatazka armatuetan eta haurrentzat egokiak direnean.\n2.Estatu alderdiek ahalik eta neurri gehien hartuko dute, ziurtatzeko 15 urte bete ez dituzten pertsonek borroketan zuzeneko parte-hartzerik ez izatea.\n3.Estatu alderdiek indar armatuetarako ez dituzte errekrutatuko 15 urte bete ez dituzten pertsonak.Errekrutatzen badituzte 15 urte bete dituzten pertsonak, baina 18 urtetik beherakoak direnak, estatu alderdiek ahaleginak egingo dituzte, adin gehiagokoei lehentasuna emateko.\n4.Nazioarteko zuzenbide humanitarioak eratorritako betebeharrekin bat etorriz, gatazka armatuetan biztanleria zibila babesteari dagokionez, estatu alderdiek ahal duten neurri gehienak hartuko dituzte, gatazka armatu batek ukitutako haurren babesa eta zaintza ziurtatzeko.\nEstatu alderdiek egoki diren neurri guztiak hartuko dituzte, haurrek egoera fisikoa eta psikologikoa berreskura dezaten eta haurrak gizartera daitezen sustatzeko, haurrak hurrengoen biktima direnean:edozein abandonu, esplotazio edo abusuren biktima; tortura edo bestelako tratu edo zigor krudel, anker edo apalesgarriren biktima; gatazka armatuetako biktima.Berreskuratze eta gizarteratze hori gauzatuko da osasuna, norberarenganako errespetua eta haurren duintasuna suspertzen dituen giroan.\n1.Alegatzen denean haurrek zigor-legeak hautsi dituztela edo haur horiek akusatzen direnean edo errudunak direla adierazten denean, lege horiek hausteagatik, orduan, estatu alderdiek aitortzen dute haur horien eskubidea, tratatu daitezen eurengan duintasunaren eta balioaren zentzua suspertzeko moduan; horrekin lortu nahi da haur horien errespetua gehitzea, enparauen oinarrizko eskubideei eta oinarrizko askatasunei begira, eta kontuan hartzea haurren adina, eta zein garrantzitsua den haurren gizarteratzea sustatzea eta haurrek gizartean eginkizun eraikitzailea bereganatzea.\n2.Asmo horrekin eta nazioarteko tresnen kasuan kasuko xedapenak kontuan hartuta, estatu alderdiek, beren-beregi bermatuko dute:\n3.Estatu alderdiek egoki diren neurri guztiak hartuko dituzte, haurrentzako lege, prozedura, agintari eta erakunde bereziak ezar daitezen sustatzeko, alegatzen denean haurrek zigor-legeak hautsi dituztela edo haurrak akusatzen direnean edo errudun direla adierazten denean, lege horiek hausteagatik, eta bereziki hurrengo neurriak:\n4.Neurri desberdinak xedatuko dira, hala nola, zaintza, orientazio- eta gainbegiratze-neurriak, aholkularitza, zaintzapeko askatasuna, zaintza-etxeetan uztea, irakaskuntza eta lanbide-heziketako programak, bai eta erakundeetan barneratzerik ez dakarten beste aukera batzuk ere, ziurtatzeko haurrak euren ongizateari begira modu egokian tratatzen direla, eta hartutako neurria haurren inguruabarrekin nahiz arau-hausteekin proportzionala dela.\n1.Konbentzio honetan estatu alderdiek euren gain zein betebehar hartu eta betebeharrok gauzatzeari dagokionez emandako aurrerapausoak aztertzeko helburuarekin, Haurren Eskubideei buruzko Komitea ezarriko da, jarraian ezartzen diren eginkizunak gauzatuko dituela.\n2.Komitea hemezortzi adituk osatuko dute, denak ere moral aldetik zintzotasun handikoak eta trebetasun nabarikoak, konbentzio honek araututako gaietan.Estatu alderdiek hautatuko dituzte Komiteko kideak, euren nazionalen artean, eta kide horiek euren eginkizunak modu pertsonalean gauzatuko dituzte, behar bezala kontuan hartuko direla geografiaren araberako banaketa orekatsua eta sistema juridiko nagusiak.\n3.Komiteko kideak isilpeko botazio bidez hautatuko dira, estatu alderdiek izendatutako pertsonen zerrenda batetik.Estatu alderdi bakoitzak pertsona bat izendatu ahal izango du bere nazionalen artean.\n4.Hasierako hautatzea egingo da konbentzio hau zein datatan indarrean jarri eta data horretatik sei hilabete igaro ondoren, eta gerogarrenean bi urterik behin.Hauteskunde bakoitza zein datatan egin eta, gutxienez, data hori baino lau hilabete lehenago, Nazio Batuetako idazkari nagusiak gutun bat bidaliko die estatu alderdiei, euren hautagai-zerrendak bi hilabeteko epean aurkezteko gonbita eginez.Ondoren, idazkari nagusiak zerrenda prestatuko du, bertan jasoko direla, hurrenkera alfabetikoaren arabera, hala proposatutako hautagai guztiak, hautagai horiek proposatu dituzten estatu alderdiak zehaztuz, eta konbentzio honetako estatu alderdiei komunikatuko die hori.\n5.Hauteskundeak egingo dira estatu alderdien bilera batean; bilera horren deialdia idazkari nagusiak egingo du, eta bilera Nazio Batuen egoitzan egingo da.Bilera horretarako estatu alderdien bi herenak osatuko du quoruma, eta Komiterako pertsona hautatuak izango dira boto gehien lortzeaz gain, bilerako estatu parte-hartzaile eta boto-emaileen ordezkarien artetik botoen erabateko gehiengoa lortzen duten hautagaiak.\n6.Komiteko kideak lau urterako izendatuko dira.Berriro hautatu ahal izango dira, baldin eta hautagai-zerrendan berriro aurkezten badira.Lehenengo hautaketan hautatutako bost kideren agintaldia bi urte igaro ondoren amaituko da; lehenengo hautaketa egin eta berehala, bilerako lehendakariak zozketa bidez izendatuko ditu bost kide horiek.\n7.Komiteko kideren bat hiltzen bada edo kide horrek dimititzen badu edo adierazten badu beste edozein arrazoirengatik ezin duela aurrerantzean Komiteko eginkizunak gauzatu, kide hori proposatu zuen estatu alderdiak bere nazionalen artean izendatuko du beste aditu bat, agintaldia bukatu arte bere eginkizunak gauza ditzan; Komiteak onetsi beharko du aditu horren izendapena.\n8.Komiteak onetsiko du bere araudia.\n9.Komiteak hautatuko du bere mahaia, bi urterako.\n10.Komitearen bilerak, orokorrean, Nazio Batuetako egoitzan egingo dira, edo Komiteak egokitzat jotzen duen beste edozein tokitan.Komitea, orokorrean, urtero bilduko da.Bidezkoa denean, Komitearen bileren iraupena zehaztu eta berrikusiko da konbentzio honetako estatu alderdiek egindako bilera batean, Biltzar Orokorrak onetsi beharko duela hori.\n11.Konbentzio honen arabera, Komitearen eginkizunak eragingarriak izan daitezen, Nazio Batuetako idazkari nagusiak behar adina langile eta zerbitzu ezarriko ditu.\n12.Aldez aurretik Biltzar Orokorrak hala onetsita, konbentzio honen ondorioz ezarritako Komiteko kideek zerbitzu-sariak jasoko dituzte Nazio Batuetako funtsen kontura, Biltzarrak ezar ditzakeen baldintzen arabera.\n1.Estatu alderdiek konpromisoa hartzen dute, Komiteari txostenak aurkezteko, Nazio Batuetako idazkari nagusiaren bidez, konbentzio honetan zein eskubide aitortu eta eskubideok gauzatzeko hartu dituzten neurrien inguruan eta eskubide horiek baliatzeari dagokionez eman dituzten aurrerapausoen inguruan:\n2.Artikulu honen arabera prestatutako txostenek zehaztu beharko dute, konbentzio honek zein betebehar eratorri eta betebeharrok ez gauzatzeko orduan eragina izan duten inguruabar eta zailtasunak, halakoak baleude.Orobat, behar adinako informazioa jaso beharko dute, Komiteak behar bezala jakin dezan konbentzioak duen aplikazioa kasuan kasuko herrialdean.\n3.Komiteari hasierako txostena oso-osoan aurkeztu dioten estatu alderdiek ez dute betebeharrik, artikulu honetako 1. paragrafoko b) idatz-zatian xedatutakoarekin bat etorriz gerogarrenean aurkeztutako txostenetan, aldez aurretik aurkeztutako oinarrizko informazioa errepikatzeko.\n4.Komiteak estatu alderdiei informazio gehiago eskatu ahal izango die, konbentzio honen aplikazioari buruz.\n5.Komiteak bi urterik behin aurkeztuko dizkio bere jarduerei buruzko txostenak Nazio Batuetako Biltzar Orokorrari, Ekonomia eta Gizarte Kontseiluaren bidez.\n6.Estatu alderdiek euren herrialdeetan zabal hedatuko dituzte txostenak jendaurrean.\na) Erakunde espezializatuek, Haurrentzako Nazio Batuen Funtsak eta Nazio Batuetako gainerako organoek eskubidea izango dute ordezkatuta egoteko konbentzio honetako xedapenen aplikazioa aztertzen denean, betiere, xedapen horiek euren agintaldira biltzen badira.Komiteak gonbita egin ahal izango die, halaber, erakunde espezializatuei, Haurrentzako Nazio Batuen Funtsari eta egokitzat jotzen dituen beste organo eskudun batzuei, konbentzioaren aplikazioari buruz aholku bereziak eman ditzaten, euren kasuan kasuko agintaldietara bildutako esparruetan.Komiteak gonbita egin ahal izango die erakunde espezializatuei, Haurrentzako Nazio Batuen Funtsari eta Nazio Batuetako gainerako organoei, txostenak aurkez ditzaten, konbentzioaren xedapenek duten aplikazioaren inguruan, xedapenok euren jarduera-esparrura biltzen direnean;\nd) Komiteak iradokizun eta gomendio orokorrak egin ahal izango ditu, konbentzio honetako 44 eta 45. artikuluen ondorioz jasotako informazioan oinarrituta.Izaera orokorreko iradokizun eta gomendio horiek estatu alderdi interesdunei bidali beharko zaizkie, eta Biltzar Orokorrari jakinarazi beharko zaizkio, estatu alderdiek egindako oharrekin, halakoak baleude.\nKonbentzio hau berretsi beharko da.Berreste-agiriak Nazio Batuetako idazkari nagusiaren esku utziko dira hark gordailutu ditzan.\nKonbentzio honi edozein estatu atxiki ahal izango zaio.Atxikipen-agiriak Nazio Batuetako idazkari nagusiaren esku utziko dira hark gordailutu ditzan.\n1.Estatu alderdi orok zuzenketa proposatu eta, Nazio Batuetako idazkari nagusiaren esku utzita, gordailutu ahal izango du.Proposatutako zuzenketa Nazio Batuetako idazkari nagusiak komunikatuko die estatu alderdiei; aldi berean, eskatuko die jakinarazi diezaiotela estatu alderdien Konferentziarako deialdia egitea nahi duten, proposamena aztertu eta horren inguruko botazioa egiteko.Jakinarazpen hori zein datatan egin eta data horren ondorengo lau hilabeteetan estatu alderdietarik, gutxienez, herenak deialdi horren alde egiten badu, idazkari nagusiak konferentziarako deialdia egingo du, Nazio Batuen babespean.Konferentzian izan eta boto-emaile diren estatu alderdien gehiengoarekin zein zuzenketa onetsi eta idazkari nagusiak zuzenketa hori estatu alderdi guztien mende utziko du onarpenerako.\n2.Artikulu honetako 1. paragrafoarekin bat etorriz onartutako zuzenketa oro indarrean jarriko da, Nazio Batuetako Biltzar Orokorrak hori onesteaz gain, estatu alderdiek onartzen dutenean, bi hereneko gehiengoarekin.\n3.Erreserba oro edozein unetan kendu ahal izango da, Nazio Batuetako idazkari nagusiari ondore horietarako jakinarazpena eginez; idazkari nagusiak horren berri emango die estatu guztiei.Jakinarazpen horrek ondoreak sortuko ditu idazkari nagusiak hori jasotzen duen datan.\nEstatu alderdi orok konbentzio hau salatu ahal izango du, Nazio Batuetako idazkari nagusiari idatziz egindako jakinarazpenaren bidez.Salaketak ondoreak sortuko ditu, idazkari nagusiak jakinarazpena jaso eta urtebetera.


Komunitateak, kazetariek eta herritarrek sortutako informazio bideak | Desplazatua\n← Bakarrik, hortxe, bide bazterrean\nEuskadi Gaztearen hasieran ni ere entzule nintzen →\nOnline egiten den herritarren kazetaritzak elkarlan sarean oinarritzen da: dena izan daiteke, eta hala behar du, elkarbanatua (Melo Thiago, 2014). Filosofia horrekin sortu dira, esaterako, Tokikom-eko hedabideetako batzuen Komunitateak (Guaixe, Goiena, Anboto) eta baita Bilboko Uriola eta bere komunitatea ere. Esperientzia hoien arrakastaren oinarria litzateke herritarren parte hartze ordenatu horri kazetaritzaren printzipioak konbinatzen zaizkiola (López García, 2014).\nIrudiak: Guaixe, Anboto, Goiena eta Uriola\nPresezki herritarren parte hartzea informazioaren elkartrukatze eta zabalkundean “eskaintza informatiboaren uniformizazioari” aurre egiteko modu bat da (López García 2000). Esaterako, Occupy Wall Street-en mugimenduaren mezua herritarrek eurek lortu zuten zabaltzea sare sozialen bidez, eta kazetariek baino azkarrago eta zuzenago egitea lortu zuten (Anderson, Bell, Shirky; 2012). Gure artean, eta denboran ere gertuago, Herri Harresiaren esperientzia sareaz eta elkarlanaz baliatu zen mezuari ahalik eta zabalkunderik handiena emateko, bai eta atxikimendua lortzeko ere. Kasu horretan ere, sarearen bidez zabaldutako irudiek, bideoek, sekulako oihartzuna izan zuten Occupy mugimenduan gertatu bezala, mugikorrek horretarako aukera ezinhobea ematen dutelako. Hedabide handiek handik elikatzea lortu zuten eta euren informazioak osatzea.\nBaina gertaera edo albiste konkretu batetik harago, elkarlan hori noraino hel daitekeen oraindik esperimentazio mailan geratzen da. Mexikon, esaterako, Mural.com egunkari digitalak irakurleen batzordearekin funtzionatzen du: erredakzio kontseilua bailitzan publikoaren eta kazetarien arteko eztabaidak bideratzeko topaleku legez funtzionatzen du, eta albisteen ikuspuntua eztabaidan jartzeak aniztasuna eta gardentasuna gehitzea ekarri die (De los Rios, Marcel, Alcalá; 2014).\nIrudiak: Occupywallst, Mural eta iReport\nHerri kazetaritzaren eta kazetari profesionalen arteko elkarlan horretan oinarritzen da, baita ere, iReport.com, CNN-k sustatutako ekimena. Kasu honetan, herritarrek aukera daukate euren bideoak edo argazkiak sarera igotzeko eta CNN arduratzen da argitaratzeaz eta informazioa osatzeaz, behin baieztatu ostean. Ondotik, beste inork harekin lotutako informazio gehiago izango balu, edo datu berri gehiago, albisteari gehitzeko aukera dauka.\nMaila lokalean, nazionalean ala nazioartekoan herritarrek sortutako albiste sareek lotura estutzea lortzen dute audientziaren eta medioaren artean. Ez da kazetari profesionala ordezkatzen, editore lana egin behar baitute profesionalek, eta datorkien informazioa egiaztatu beharra daukate. Baina era horretako elkarlanak aberastu egiten du medioa eta komunitate sen horrek zer berezi bat ematen dio medioari, loteslea bihurtzen da. Ez delako nahikoa Twitter, Facebook edo Google+ sare sozialetan albisteak edo loturak elkarbanatzea eta komentatzea.\nKategoria: Web Telebisten inguruko inkerketa Etiketak cnn, goiena, hedabideak, kazetaritza, komunitatea, mural.com, Occupy, tokikom. Gorde lotura.


2018 // 10 // 09 - EFEO-K PRENTSA AHORRA\nEuskadiko Kontsumitzaileen Elkargoak eta euskal fisioterapeutek ohartarazten dute osasun-arloko prestakuntzarekin lotutako iruzurrezko publizitatea egiten dela\nEuskadiko Fisioterapeuten Elkargo Ofizialak (EFEO) eta Euskadiko Kontsumitzaileen Elkargoak (EKE) Kontsumobide-Kontsumoko Euskal Institutuari eskatzen diote nahitaez informatzeko politikak ezartzeko eta kontrol-neurriak hartzeko, fisioterapiaren arloko iruzurrezko prestakuntza-produktuak kontratatu ez daitezen.\nBi erakundeek eskatzen dute informazio egiazkoa, osoa eta xehatua eman dadila irakaskuntza ez-arautua ematen duten zentro eta akademietako prestakuntza-eskaintzetan.\nEz dago halako produktuak kontrolatzeko politikarik eta, horrenbestez, ustez osasun-arloko gaitasunak lortuko dituztelakoan produktuok kontratatzen dituzten pertsonak inolako babesik gabe geratzen dira.\nEuskadiko Fisioterapeuten Elkargoak (EFEO) eta Euskadiko Kontsumitzaileen Elkargoak (EKE) Kontsumobide-Kontsumoko Euskal Institutuari eskatzen diote nahitaez informatzeko politikak ezartzeko eta beharrezko kontrol-neurriak hartzeko, fisioterapiaren arloko iruzurrezko prestakuntza-produktuak kontratatu ez daitezen, urtero-urtero gertatzen den moduan.\nEFEOren eta EKEren ustez, halako eskaintzek ez dituzte inola ere betetzen berez eska daitezkeen bermeak, Kontsumitzaileen eta Zerbitzuen Erabiltzaileen Defentsarako Araudi Orokorrean jasotakoak. Bi erakundeek eskatzen diote Kontsumobideri zenbait neurri har ditzala irakaskuntza ez-arautuko zentro eta akademiek informazio egiazkoa, osatua eta xehatua eman behar izan dezaten prestakuntza-eskaintzetan. Informazio horretan agertu beharko dute zentro edo akademia horretan oro har osasunaren arloan eta zehatzago fisioterapiaren arloan landuko diren teknikek, tresnek eta/edo kontzeptuek (kiromasajea, osteopatia, fisioterapiako laguntzailea, drainatze linfatikoa, kirol-masajea, etab.).\nArgi dago informazio xehakatua ez emateak eta kontsumitzaileak halako produktuak eskuratzeko duen modua behar bezala ez kontrolatzeak ondorio larriak dakartzala. Adibidez, marketin-kanpaina agresiboak egiten dira (batzuetan iruzurrezko publizitate eta guzti), zeinetan adierazten baita halako irakaskuntzetan matrikulatzea eta horiek gauzatzea “bermedun proiektu profesionala” dela, baina ondoren irakaskuntza horiek ez dute benetan osasun-arloan lan egiteko gaikuntzarik ematen. Horrez gain, kasu batzuetan kontsumitzaileek ez dakite jasoko duten tituluak zer muga dituen benetan eta zertarako gaikuntza emango dien.\nEz dago halako produktuak kontrolatzeko informazio-politikarik edo kontrol-politika zorrotzik eta, ondorioz, bi erakundeek azken urteetan ikusi dute ustez osasun-arloko gaitasunak lortuko dituztelakoan produktuok kontratatzen dituzten pertsonak inolako babesik gabe geratzen direla. Kasu horiek, gainera, osasun-arloko intrusismo profesionalarekin lotu daitezke askotan.\nIrakasteko askatasunak legezkotasuna ematen dio irakaskuntza ez-arautuko zentro eta akademietan egindako irakas-jarduerari, baina horrek ez du oztopo izan behar informazio xehatua eta gardentasun- eta egiazkotasun-irizpideak errespetatuko dituena emateko mekanismoak ezartzeko. Izan ere, halako informazioa emateak galaraziko die zenbait zentro eta akademiari beren zerbitzuon erabiltzaileen konfiantzaz aprobetxatzea.


Irekia Eusko Jaurlaritza - Gobierno Vasco :: Euskal Herriko Gazte Orkestraren udako denboraldia\n<iframe src="https://www.irekia.euskadi.eus/eu/embed/videos?video_path=2012%2F07%2F12%2Fego_orquestra%2Fhtml5%2Fego_orkestra.mp4" width="320" height="210" allowfullscreen></iframe>\nEuskal Herriko Gazte Orkestraren udako denboraldia Iturria: Irekia\nEGO-K IGOR STRAVINSKY MUSIKAGILEAREN "PETRUSHKA" BALETEKO LAN HANDIA PRESTATUKO DU BERE 15. URTEURRENA OSPATZEKO\nEkitaldi berean, Eusko Jaurlaritzako Kultura sailak eta BBK, Kutxa eta Vital Kutxako gizarte-ekintzek, Kutxabanken bitartez, kutxen eta EGOren arteko lankidetza-hitzarmena berretsiko dute 15. urtez jarraian.\nUdan 15. denboraldiari ekingo dio Gazte Orkestrak, zalantzarik gabe bere historiako egitasmo handienetakoa eta zailenetakoa den horrekin.\nEGOk "Petrushka" baleta interpretatuko du Euskal Autonomia Erkidegoko hiru hiriburuetan, panorama sinfonikoan den programa zailenetakoa eta ederrenetakoa.\nBakearen eta askatasunaren aldeko kulturen urtea den 2012 honetan EGOk bat egingo du programatu diren ekintzekin, eta Pau Casalsen El Cant dels ocels interpretatuko du birako kontzertuetan.\nEuskal Herriko Gazte Orkestrak udako denboraldia aurkeztu du gaur. Igor Stravinskyren "Petrushka" balet ospetsua prestatuko du orkestrak denboraldian. Eusko Jaurlaritzaren Bilboko egoitzan egin den aurkezpen-ekitaldian Euskal Kutxen eta Euskal Herriko Gazte Orkestra Fundazioaren arteko 2012rako lankidetza-hitzarmena sinatu dute Mikel Toral Kultura sustatzeko zuzendaria eta Fundazioko Ahalduna batetik, eta Jon Mancisidor Kutxabankeko Gizarte Ekintzen koordinatzaileak bestetik.\nEusko Jaurlaritzako Kultura sailaren eta orain Kutxabanken bat egin duten BBK, Kutxa eta Vital Kutxa erakundeen Gizarte Ekintzen arteko lankidetzaren bidez gure erkidegoko musikari gazteen kalitatezko prestakuntza sustatu nahi dute sinatzaileek, eta hitzarmenarekin ildo horretan aurrerapausoa eman dute.\n2012a, bakearen eta askatasunaren aldeko kulturen urtea\nEGOk bat egingo du bakearen eta askatasunaren aldeko kulturen urtearen harira antolatu diren ekitaldiekin. Egitarauak lagungarri izan nahi du Euskadin askatasuna lortzeko eta elkarbizitza sendotzeko bidean, tolerantziaren eta gure etorkizunaren oinarri izango diren balio demokratikoen zabalpenean. Ildo horretan, EGOk Pau Casalsen El Cant dels ocels lana eskainiko du kontzertu-hasieran, bakearen ikur unibertsaletako bat baita.\nPau Casalsek etengabe borrokatu zuen Bakearen, Justiziaren eta Askatasunaren balioen alde. 1971n, bere jarrera goraipatzeko, Nazio Batuen idazkari nagusiak Bakearen Domina eman zion. Saria eskertzeko Pau Casalsek eman zuen hitzaldia eta ondoren eskaini zuen El cant dels ocells lanaren interpretazioa gogoangarriak izan ziren, haren giza dimentsioaren erakusgarri hunkigarrienetakoak.\n15 urteko ibilbidea\nDuela 15 urte, 1997an, eratu zen Euskal Herriko Gazte Orkestra Fundazioa. Datuak orkestraren jardunaren adierazle dira: musika sinfonikoa eta kamerakoa interpretatzen 150 kontzertutik gora, nazioarteko biretan emanaldiak dozena erdi herrialdetan, 12.000 entzule baino gehiago, eta 1.200 musikari gazte baino gehiago izan ditu partaide 15 urteotan.\nZenbakiek Fundazioaren sorrerako helburuak berresten dituzte:\nEuskal Autonomia Erkidegoko musikari gazteei orkestra-musikan bestelako prestakuntza eskaintzea, lanean hasi aurreko trebakuntza osatuko duena, gure gazteen artean musika-balioak sustatuko dituena eta euskal kultura estatuan eta nazioartean zabalduko duena.\nMusikari gazteak lan-munduarekin harremanetan jartzea, musika-ikasketa arautuen eta mundu profesionalaren artean zubi-lana eginaz.\nGure erkidegoko gazteen artean musika-balioak sustatzea.\nMusika-ikasketa arautuko ikasle guztientzat musika ikasteko pizgarri izatea.\nHorrelako data garrantzitsua ospatzeko asmo handiko musika-egitaraua prestatu dugu:\nMusika-egitarauari dagokionez, uda honetako EGOren topaketa historiako osatuenetakoa da hezkuntza-eskaintzari begira. Honako errepertorio sinfoniko hau landuko dute partaideek:\n2012KO UDAKO TOPAKETAKO ERREPERTORIO SINFONIKOA (uztailaren 15-25):\nCant dels Ocels Pau Casals\nCamile Saint Säens Bacanal (Sanson eta Dalila)\nIgor Stravinsky "Petrushka" - 1947ko bertsioa\nSanson eta Dalila itzal handiko opera frantziarra da, Camille Saint-Saëns musikagileak egina. 1877ko abenduaren 2an estreinatu zuten, alemanezko bertsioan, Weimarreko (Alemania) Grand Ducal antzokian. Espainian 1897ko urtarrilaren 9an eskaini zuten estreinakoz, Bartzelonako Gran Teatre del Liceu antzokian.\nDalilak Sanson seduzitzen dueneko istorio biblikoan oinarrituta dago obra, eta frantziar errepertorio estandarraren barruan dagoen musikagilearen opera bakarra da.\n1868an, Saint-Saënsek oratorio gisa ekin zion obra konposatzeari, baina haren libretista Ferdinand Lemairek antzezteko modukoa zela sinestarazi zion, eta Liszt prest azaldu zen lana Weimarren ekoizteko, bertako musika-zuzendaria baitzen. Izan ere, Dukerri Handiko gortea kosmopolita, aurrerakoia eta musikazalea zen.\nOperaren melodia ezagunenetakoa "Bacchanale" da.\nDagonen tenpluan gertatzen da istorioa. Bertan, filistearrak euren garaipena ospatzen ari dira, bakanala antolatu dute eta guztiak dantzan dabiltza.\nPieza oso efektista da, ekialdeko kutsua duen melodia-sorta zabala crescendo harrigarri eta bizian eskaintzen baitu, frantziar gustuaren adierazgarri.\nI . Stravinsky (1882-1971) "Petrushka" (1947ko bertsioa)\nPetrushka baleta 1910-1911 epean konposatu zuen musikagileak, eta bizidun bilakatzen den txotxongiloaren istorioa kontatzen du. Lau koadrotan banatuta dago:\n1. eszena <0} Azoka inauterietan. Dantza errusiarra.\n2. eszena Petrushka.\n3. eszena Mairua.\n4. eszena Azoka inauterietan. Haurtzainen dantza. Nekazarien eta hartzaren dantza. Ijitoen dantza. Gurdi-gidarien dantza. Petrushkaren eta mairuaren arteko borroka. Petrushkaren heriotza.\nStravinskyk berak obraren sortze-prozesuaren analisia egin zuen:\n"Udaberriaren sagarapenari heldu baino lehen, lan gogorra eta luzea izango zenez, atseden hartu nahi izan nuen pianoa protagonista izango zuen orkestra-pieza konposatuz, kontzertu-pieza modukoa, alegia. Musika sortzean txotxongiloaren irudia nuen buruan, bat-batean bizidun bilakatzen dena, orkestra sumintzen duena bere arpegio-turrusta maltzurrekin. Aldi berean, orkestrak mehatxuzko tronpeta-deiekin erantzuten dio. Zarata izugarria da emaitza, klimaxera iritsi eta txotxongilo koitaduaren kolapso tristearekin amaitzen dena..."\nPetrushkaren partiturak aberastasun ugari eta askotarikoak biltzen ditu, eta keinu misteriotsu bat, gutxienez: Petrushka akorde ospetsua, tonubiko harmonia, non Stravinskyk do maiorren eta fa diese maiorren tonalitateak gainjartzen dituen. Ezohiko proposamen harmoniko hori Richard Straussek (1864-1949) Horrela mintzo zen Zaratustra (1896) poema sinfonikoaren amaieran egin zuenarekin alderatu izan dute. Azken lan horretan, egileak do maiorrean den akorde baten eta si maiorrean den beste baten arteko talka harmonikoa proposatzen du. Stravinskyk berak onartu zuen akorde hori irain modura sortu zuela, ez berak egindako irain gisa, baizik eta Petrushkak entzuleei egiten dien iraina bailitzen, obraren amaieran hildako txotxongiloaren arimak errepikatzen duena.\n1947an, Stravinskyk Petrushkaren partitura berrikusi zuen, jatorrizko bertsioko orkestra handia murriztu zuen eta bestelako bukaera baten aukera proposatu zuen baletaren kontzertu-bertsiorako. Azken horretan, Petrushka akorde adoregabearen ordez, orkestra osoaren fortissimo bikainak ematen dio amaiera musikari.\nHonako kontzertu-bira hau egingo du EGOk:\nUztailak 23 Gasteiz Principal antzokia 20,30ean\nUztailak 24 Donostia Miramon (EOSen egoitza) 20,00etan\nUztailak 25 Bilbo Euskalduna 20,00etan\nUdako irakasleen taldea honako hauek osatzen dute:\nBiolina Catalín Bucataru Musikene\nBiolina Anna Siwek Nafarroako Orkestra Sinfonikoa\nBiola Castor Narvarte Euskadiko Orkestra Sinfonikoa\nBiolontxeloa Tomasz Przylecki Nafarroako Orkestra Sinfonikoa\nKontrabaxua Francisco Javier Fernández Nafarroako Orkestra Sinfonikoa\nZurezko H. Herve Michaud Euskadiko Orkestra Sinfonikoa\nMetalezko H. Rodolfo Epelde Espainiako Orkestra\nPerkusioa Iñaki Telleria Barakaldoko Banda\nTopaketa Eibarko hezkuntza-esparruan egingo da.\nBertan, Juan Jose Ocón izango da zuzendari artistikoa.\nBukatzeko, EGOk Orkestrako lehengo eta oraingo 20 musikariri entzunaldia egingo die, orkestra profesionaletan orkestra-praktikak egiteko aukera eskainiz. Ekimenaren helburua orkestra horietan lan egiteko aukera sustatzea da. Oraingoan, musikariak hartuko dituen orkestra Euskadiko Orkestra Sinfonikoa izango da.\nJon Mancisidor, Juan José Ocón